Ringgit meningkat berbanding dolar pada sesi awal dagangan

KUALA LUMPUR, 19 April- Nilai ringgit meningkat berbanding dolar AS pada sesi awal dagangan hari ini apabila Rizab Persekutuan Amerika Syarikat (AS) meneruskan pendirian mereka terhadap kadar faedah dan ini boleh menjurus kepada kenaikan antara 25 hingga 75 mata asas lagi dalam tempoh terdekat.Pada 9.03 pagi, mata wang tempatan berada pada paras 4.4275/4320 berbanding dolar AS daripada kadar penutup Selasa pada 4.4315/4360.Bagaimanapun, Ketua Ekonomi dan Kewangan Sosial Bank Muamalat Malaysia Bhd Mohd Afzanizam Abdul Rashid menjangkakan ringgit akan kekal lemah memandangkan gandingan dolar AS/ringgit telah berada dalam kedudukan terlebih beli dari perspektif teknikal.“Ringgit dijangka berlegar sekitar RM4.44 berbanding dolar AS hari ini.“Sementara itu, keluaran dalam negara kasar China yang lebih tinggi daripada jangkaan pada suku pertama 2023 iaitu 4.5% yang dilaporkan semalam menunjukkan bahawa ekonomi Malaysia akan mendapat manfaat daripadanya melalui perdagangan dan pelaburan dan ini seharusnya positif untuk ringgit dalam jangka sederhana,” katanya kepada Bernama.Dalam pada itu, ringgit diniagakan tinggi berbanding sekumpulan mata wang utama.Mata wang tempatan meningkat sedikit berbanding yen Jepun kepada 3.3031/3067 daripada 3.3046/3082 pada penutup Selasa, lebih tinggi pada 4.8618/8668 daripada 4.8631/8681 berbanding euro dan mengukuh berbanding pound Britain kepada 5.5034/5090 daripada 5.5101/5157 semalam.

Pada masa yang sama, ringgit diniagakan bercampur-campur berbanding mata wang Asean yang lain.Ringgit menambah nilai berbanding rupiah Indonesia kepada 298.2/298.7 daripada 298.5/299.0 semalam dan mengukuh berbanding dolar Singapura kepada 3.3242/3281 daripada 3.3265/3301 sebelumnya.Bagaimanapun, ia susut kepada 7.90/7.91 berbanding peso FIlipina daripada penutup dagangan Selasa pada 7.89/7.90 dan rendah berbanding bhat Thai kepada 12.9285/9477 daripada 12.9228/9416 sebelumnya. -BERNAMA


MAG catat keuntungan

(Pengarah Urusan Kumpulan MAG, Kapten Izham Ismail)

PETALING JAYA, 18 April- Malaysia Aviation Group (MAG) merekodkan prestasi kewangan yang kukuh dengan keuntungan bersih sebanyak RM1.146 bilion pada suku keempat, tahun lepas. Prestasi memberangsangkan itu disokong oleh permintaan kukuh dan hasil yang lebih tinggi merentasi pelbagai segmen penumpang serta kargo. "Pencapaian prestasi cemerlang ini berikutan pihak kami telah mengetahui siapa sasaran penumpang kami. "Pasaran penerbangan ini mempunyai tiga kategori. Pertama premium diikuti tambang rendah dan seterusnya antara kedua-dua kategori itu. Jadi, kami sangat jelas pelanggan kami adalah premium," kata Pengarah Urusan Kumpulan MAG, Kapten Izham Ismail.Bercakap pada sidang media pengumuman prestasi kewangan MAG 2022, jelasnya bagi keseluruhan tahun lalu, keuntungan operasi bersih berjumlah RM556 juta.Manakala, kerugian bersih selepas faedah dan cukai susut 79% kepada RM344 juta berbanding RM1.65 bilion tahun sebelumnya. Baki tunai pula berada pada paras RM4.6 bilion setakat 31 Disember 2022.


Operasi BNM bantu kadar jangka pendek kekal stabil

KUALA LUMPUR, 18 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM41.53 bilion dan dalam dana Islam berjumlah RM24.39 bilion.Hari ini, bank pusat itu akan menjalankan tiga tender pasaran wang konvensional yang terdiri daripada RM500 juta setiap satu untuk tempoh tujuh, 14 hari dan 30 hari.Ia juga akan mengendalikan tiga tender Qard melibatkan sejumlah RM800 juta selama tujuh hari, RM600 juta (14 hari) dan RM1 bilion (21 hari).Tender repo berbalik bernilai RM100 juta selama 91 hari juga akan dijalankan.Selain itu, bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM39.1 bilion untuk tender semalaman konvensional dan RM21.0 bilion bagi tender semalaman Murabahah.- BERNAMA


Bursa Malaysia dibuka tinggi

KUALA LUMPUR, 18 April- Indeks utama Bursa Malaysia dibuka tinggi sedikit tinggi pada pagi urus niaga Selasa sebelum bergerak rendah menjelang keluaran data keluaran dalam negara kasar (KDNK) China untuk suku pertama lewat hari ini, kata seorang penganalisis.Pada 9.05 pagi, FTSE Bursa Malaysia KLCI (FBM KLCI) menyusut 1.59 mata kepada 1,433.31 daripada penutupan Isnin pada paras 1,434.90.Indeks utama itu dibuka pada paras 1,435.47, meningkat 0.57 mata.Pergerakan harga di pasaran menyaksikan kaunter rugi mengatasi kaunter untung 147 berbalas 105, manakala 219 kaunter tidak berubah, 1,809 tidak diniagakan dan 12 yang lain digantung.Jumlah dagangan 239.90 juta unit bernilai RM80.52 juta."Kami berpendapat pengumpulan saham-saham mewah akan berlanjutan, justeru, indeks dijangka berlegar dalam julat 1,430-1,440 hari ini," kata Naib Presiden Penyelidikan Ekuiti Rakuten Trade Sdn Bhd Thong Pak Leng kepada Bernama.Beliau menambah Wall Street ditutup dalam zon positif semalaman selepas sesi tidak menentu dengan bank-bank AS melaporkan pendapatan suku tahunan yang kukuh.Sementara itu, beliau berkata harga minyak sawit mentah merosot ke paras terendah dua minggu pada paras RM3,600 satu tan disebabkan eksport yang lemah dan sehubungan itu, saham perladangan diunjur berada di bawah tekanan hari ini.Dalam kalangan saham wajaran tinggi, Maybank susut dua sen menjadi RM8.68, Petronas Chemicals turun enam sen kepada RM7.34, CIMB lemah satu sen kepada RM5.25 dan Tenaga merosot empat sen kepada RM9.14.Public Bank dan IHH Healthcare masing-masing tidak berubah pada RM3.97 dan RM5.88.Bagi saham aktif, Hong Seng tidak berubah pada 14 sen, Tanco menambah setengah sen kepada satu sen, Dataprep menokok 1.5 sen menjadi 25.5 sen dan SMRT naik tiga sen kepada 67.5 sen.Di papan indeks, Indeks FBM Emas menguncup 12.68 mata kepada 10,551.07, Indeks FBMT 100 kerugian 12.43 mata menjadi 10,230.94 manakala Indeks FBM Emas Syariah turun 14.08 mata kepada 10,910.08.Indeks FBM ACE pula mengukuh 16.17 mata pada 5,385.49 dan indeks FBM 70 susut 21.25 mata kepada 13,837.05.Mengikut sektor, Indeks Produk dan Perkhidmatan Perindustrian susut 0.39 mata kepada 174.77, manakala Indeks Perladangan meningkat 14.28 mata kepada 6,834.28 dan Indeks Perkhidmatan Kewangan turun 12.74 mata kepada 15,752.85.Indeks Tenaga kerugian 2.37 mata kepada 875.82.- BERNAMA


Kontrak hadapan emas ditutup rendah, enam lot diniagakan

KUALA LUMPUR, 17 April - Kontrak niaga hadapan emas di Bursa Malaysia Derivatives ditutup rendah dengan enam lot diniagakan pada Isnin.Kontrak bagi serahan April 2023 berada pada US$2,013.6 setiap auns troy (US$1=RM4.40) berbanding US$2,037.9 setiap auns troy pada Jumaat minggu lepas.Mei 2023, Jun 2023, Julai 2023 dan Ogos 2023 masing-masing ditutup pada US$2,023.60 setiap auns troy berbanding US$2,047.90 setiap auns troy sebelumnya.Harga emas fizikal berada pada US$2,019.40 setiap auns troy berdasarkan penetapan selepas tengah hari pada 14 April, 2023 seperti yang diterbitkan oleh Persatuan Pasaran Jongkong London.- BERNAMA


Jualan kenderaan di Malaysia meningkat 78,849 unit pada Mac

KUALA LUMPUR, 17 April - Jualan kenderaan di Malaysia meningkat kepada 78,849 unit pada bulan Mac berbanding 73,250 unit dicatat bulan sama tahun lalu.Daripadanya, 70,958 unit merupakan kenderaan penumpang, manakala 7,891 adalah kenderaan komersial. Jelas Persatuan Automotif Malaysia (MAA) menerusi kenyataan, jumlah jualan kenderaan tiga bulan pertama 2023 meningkat 20 peratus berbanding tempoh sama tahun 2022 iaitu 192,474 unit keseluruhan. Jumlah keseluruhan industri (TIV) yang tinggi pada bulan Mac dipengaruhi faktor tempahan yang dipenuhi sesama tempoh pengecualian cukai jualan.

Ia turut didorong penghantaran pantas syarikat dengan tahun kewangan berakhir 31 Mac 2023 selain promosi Aidilfitri. Dari segi jumlah pengeluaran, sebanyak 76,069 kenderaan dikeluarkan pada Mac, 71,731 unit adalah kenderaan penumpang manakala selebihnya kenderaan komersial. Untuk bulan April, MAA menjangkakan jumlah jualan akan lebih rendah berbanding Mac disebabkan waktu bekerja yang lebih pendek sepanjang musim perayaan.


Ringgit ditutup rendah berbanding Dolar AS

KUALA LUMPUR, 17 April - Ringgit meneruskan sentimen lemah pada Jumaat lepas untuk ditutup rendah berbanding dolar Amerika Syarikat (AS) pada Isnin berikutan ketidaktentuan yang mempengaruhi mata wang AS kini reda.Keadaan ini sekali gus menyokong mata wang negara maju itu dan mendorong jangkaan pasaran mengenai satu lagi pusingan kenaikan kadar faedah AS.Pada 6 petang, unit tempatan susut kepada 4.4200/4250 berbanding dolar AS daripada 4.4000/4025 ketika ditutup pada Jumaat minggu lepas.Pengarah Urusan SPI Asset Management, Stephen Innes berkata data AS minggu lepas menunjukkan Rizab Persekutuan AS (Fed) akan terus memberi perhatian kepada inflasi dan mungkin mengekalkan kadar faedah pada paras lebih tinggi untuk tempoh yang lebih panjang.Beliau berkata ditambah dengan keredaan tekanan bank AS, ini menunjukkan Fed boleh meneruskan sekurang-kurangnya satu lagi kenaikan kadar faedah pada Mei dan mengekalkan kadar itu sehingga akhir tahun.“Ini bertentangan dengan yang telah dijangkakan pasaran. Walau bagaimanapun, ini boleh berubah jika kredit AS menjadi ketat namun, nampaknya ia tidak berlaku buat masa ini,” katanya kepada Bernama.Sementara itu, ringgit diniagakan tinggi berbanding beberapa mata wang utama.

Unit tempatan meningkat berbanding euro kepada 4.8532/8587 daripada 4.8660/8687 ketika ditutup pada Jumaat dan kukuh berbanding pound British kepada 5.4808/4870 daripada 5.5031/5062.Ringgit lebih stabil berbanding yen Jepun kepada 3.2968/3008 daripada 3.3208/3229.Unit domestik turut didagangkan tinggi berbanding mata wang negara Asean, kecuali dolar Singapura.Ringgit lebih kukuh berbanding rupiah Indonesia kepada 298.7/299.2 daripada 299.1/299.5 pada Jumaat minggu lepas dan naik berbanding baht Thailand kepada 12.8604/8813 daripada 12.9070/9208.Unit tempatan juga didagangkan tinggi berbanding peso Filipina kepada 7.91/7.93 daripada 7.97/7.98 namun rendah berbanding dolar Singapura kepada 3.3196/3238 daripada 3.3183/3204. - BERNAMA


Kadar antara bank jangka pendek ditutup stabil susulan operasi BNM

KUALA LUMPUR, 17 April - Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional merosot kepada RM38.79 bilion daripada RM45.29 bilion pagi ini manakala mudah tunai dana Islam turun menjadi RM20.17 bilion daripada RM24.17 bilion.Terdahulu, bank pusat menjalankan tiga tender pasaran wang konvensional, tiga tender Qard dan dua tender repo berbalik.

Ia juga mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada pukul 4 petang, BNM menawarkan tender pasaran wang konvensional bernilai RM38.80 bilion dan tender pasaran wang Murabahah sebanyak RM20.20 bilion, kedua-duanya untuk wang sehari.Kadar Semalaman Islam Malaysia (MYOR-i) berada pada 2.71 peratus pada 14 April 2023. -BERNAMA


Pasaran getah ditutup tinggi susulan pemulihan ekonomi China

KUALA LUMPUR, 17 April - Pasaran getah Malaysia ditutup lebih tinggi hari ini di tengah-tengah sentimen positif dalam pasaran niaga hadapan getah serantau selepas didorong oleh keyakinan terhadap pemulihan ekonomi dan dasar sokongan China, kata seorang peniaga. Beliau berkata Bank Rakyat China meningkatkan sokongan mudah tunai untuk ekonomi hari ini ketika ia melancarkan pinjaman dasar jangka sederhana yang matang dengan penawaran tunai yang lebih tinggi bagi bulan kelima sambil mengekalkan kadar faedahnya. “Pasaran juga didorong oleh ringgit yang lemah berbanding dolar Amerika Syarikat (AS). “Bagaimanapun, keuntungan selanjutnya dihadkan oleh prestasi lemah dalam data ekonomi AS, dan ketika pasaran menyaksikan perubahan mood terhadap prospek kenaikan kadar faedah AS," katanya.

Pada pukul 5 petang, ringgit susut kepada 4.4190/4240 berbanding dolar US daripada 4.4000/4025 yang dicatatkan semasa Jumaat lepas. Harga Lembaga Getah Malaysia (MRB) bagi SMR 20 naik 15.50 sen kepada 601 sen sekilogram, manakala lateks pukal tidak berubah pada 494 sen sekilogram. Pada pukul 5 petang, harga penutup MRB untuk SMR 20 ialah 600 sen sekilogram, manakala lateks pukal pada 493.5 sen sekilogram. -BERNAMA


Bursa Malaysia akhiri sesi dagangan pagi rendah

KUALA LUMPUR, 17 April- Bursa Malaysia mengakhiri sesi dagangan pagi lebih rendah dalam dagangan yang berhati-hati menjelang sambutan Hari Raya Aidilfitri, manakala semua mata tertumpu pada data inflasi zon Euro dan Malaysia minggu ini, kata seorang peniaga.Pada 12.30 tengah hari, FTSE Bursa Malaysia KLCI (FBM KLCI) menyusut 5.15 mata kepada 1,429.98 daripada penutupan Jumaat pada 1,435.13.Indeks utama dibuka pada paras 1,434.79, turun 0.34 mata dan kemudiannya berlegar antara 1,429.43 dan 1,434.79 sepanjang sesi.Pergerakan harga di pasaran menyaksikan kaunter rugi mengatasi kaunter untung 432 berbalas 275 manakala 384 kaunter tidak berubah, 1,176 tidak diniagakan dan 13 yang lain digantung.Jumlah dagangan 1.74 bilion unit bernilai RM793.39 juta.Malacca Securities Sdn Bhd dalam satu nota penyelidIkan mengunjurkan sektor berkaitan komoditi seperti tenaga dan perladangan mungkin meningkat, dipacu oleh harga minyak mentah dan minyak sawit mentah yang kukuh."Sementara itu, pelabur mungkin terus berpihak kepada kaunter berkaitan emas sebagai tempat selamat dan bergerak jauh daripada sektor teknologi di tengah-tengah mod penghindaran risiko," katanya.

Dalam kalangan saham wajaran tinggi, Maybank susut tiga sen kepada RM8.68, Public Bank kerugian empat sen menjadi RM3.95, Petronas Chemicals lemah tujuh sen kepada RM7.33 dan Tenaga Nasional lebih rendah lima sen kepada RM9.16 manakala CIMB menambah satu sen kepada RM5.24. Bagi saham aktif, Hong Seng, Revenue dan CSH Alliance masing-masing tidak berubah pada 13.5 sen, 40.5 sen dan 4.5 sen, SMRT Holdings menokok tujuh sen kepada 60 sen dan Tanco turun setengah sen kepada 47 sen. Di papan indeks, Indeks FBM Emas menguncup 26.74 mata kepada 10,542.17, Indeks FBMT 100 lebih rendah 26.64 mata kepada 10,220.12, Indeks FBM Emas Syariah berkurangan 37.92 mata kepada 10,904.92, Indeks FBM ACE merosot 22.72 mata kepada 5,345.46 dan Indeks FBM 70 menokok 5.77 mata kepada 13,875.81.Mengikut sektor, Indeks Produk dan Perkhidmatan Perindustrian turun 0.94 mata menjadi 174.71, Indeks Perladangan susut 40.83 mata kepada 6,810.30, Indeks Perkhidmatan Kewangan lemah 15.73 mata kepada 15,718.47 manakala Indeks Tenaga mengukuh 6.80 mata kepada 947.33-- BERNAMA


Aliran masuk bersih asing meningkat kepada RM69.5 juta minggu lepas

KUALA LUMPUR, 17 April- Bursa Malaysia menyaksikan kehadiran semula dana asing pada minggu lepas berikutan aliran masuk bersih asing meningkat kepada RM69.5 juta pada minggu dagangan berakhir 14 April berbanding RM18.8 juta pada minggu sebelumnya.Menurut MIDF Research, ia sekali gus mencatat aliran masuk selama tiga minggu berturut-turut.Menurut Laporan Aliran Dana mingguannya, firma penyelidikan itu memaklumkan, walaupun pelabur asing mempamerkan kecenderungan negatif pada minggu yang mencatat jualan bersih selama tiga daripada lima hari dagangan, kesannya telah diimbangi oleh pembelian bersih pada Khamis dan Jumaat.“Pelabur asing berperanan sebagai penjual bersih pada Isnin sebanyak RM27.3 juta, RM8.4 juta pada Selasa dan RM23.7 juta pada Rabu, namun, mencatat aliran masuk bersih terbesar pada Khamis sebanyak RM112.2 juta, diikuti Jumaat dengan aliran masuk bersih RM16.8 juta,” katanya.

Tiga sektor teratas yang menyaksikan aliran masuk bersih asing pada minggu lepas adalah teknologi (RM32.3 juta), perkhidmatan kewangan (RM26.8 juta) dan perladangan (RM24.2 juta).Manakala, tiga sektor dengan aliran keluar bersih asing adalah utiliti (RM42.5 juta), penjagaan kesihatan (RM38.3 juta) dan REIT (RM8.5 juta).Setakat tahun ini, pelabur asing telah melepaskan pegangan ekuiti Malaysia untuk tempoh sembilan daripada 15 minggu iaitu bernilai RM1.83 bilion. Sementara itu, pelabur institusi kekal sebagai pembeli bersih untuk minggu berkenaan, namun, mencatat jualan bersih, masing-masing sebanyak RM48.7 juta dan RM22.3 juta pada Khamis dan Jumaat.Peruncit tempatan meneruskan trend jualan bersih bagi minggu ketiga berturut-turut, berjumlah sehingga RM73.1 juta.Walaupun peruncit tempatan adalah pembeli bersih dengan nilai RM6.8 juta pada Rabu dan RM5.6 juta pada Khamis, mereka merupakan penjual bersih pada sepanjang minggu itu, katanya. Firma penyelidikan itu berkata, dari segi penyertaan, nilai purata dagangan harian (ADTV) dalam kalangan peruncit tempatan meningkat (+11.1 peratus), institusi tempatan (+15.5 peratus) dan pelabur asing (+20.5 peratus).


Bursa Malaysia dibuka rendah

KUALA LUMPUR, 17 April- Bursa Malaysia dibuka rendah hari ini, mengambil petunjuk daripada prestasi semalaman kurang menggalakkan di Wall Street di tengah-tengah sentimen pasaran yang berhati-hati, kata seorang penganalisis.Pada 9.06 pagi, FTSE Bursa Malaysia KLCI (FBM KLCI) susut 1.65 mata kepada 1,433.48 daripada penutupan Jumaat pada 1,435.13.Indeks utama dibuka 0.34 mata lebih rendah pada 1,434.79.Pergerakan harga di pasaran menyaksikan kaunter rugi mengatasi kaunter untung 151 berbalas 122, manakala 274 kaunter tidak berubah, 1,720 tidak diniagakan dan 13 yang lain digantung.Jumlah dagangan 215.62 juta unit bernilai RM79.77 juta.Naib Presiden Penyelidikan Ekuiti Rakuten Trade Sdn Bhd Thong Pak Leng berkata Wall Street ditutup rendah pada urus niaga Jumaat berikutan kebimbangan akan kenaikan kadar walaupun Citigroup, Wells Fargo dan JP Morgan melaporkan keputusan kewangan yang lebih baik daripada jangkaan untuk suku pertama tahun ini."Purata Perindustrian Dow Jones (DJI) kehilangan 143 mata manakala Nasdaq merosot 43 mata apabila hasil 10 tahun Perbendaharaan Amerika Syarikat ditutup lebih tinggi melebihi paras 3.51 peratus," katanya kepada Bernama.Di pasaran tempatan, beliau berpendapat minat belian akan terus mengalir ke saham-saham mewah, justeru, indeks diunjur berlegar dalam julat 1,435-1,445 hari ini.Sementara itu, dalam kalangan saham wajaran tinggi, Maybank susut tiga sen kepada RM8.68 dan Public Bank turun satu sen menjadi RM3.98, manakala Petronas Chemicals, CIMB dan Tenaga Nasional tidak berubah, masing-masing pada RM7.40, RM5.23 dan RM9.21.Bagi saham aktif, Hong Seng dan Tanco menokok setengah sen untuk mencatatkan paras 14 sen dan 48 sen, Revenue Group naik dua sen kepada 42.5 sen, Malaysia Building Society Bhd menambah 2.5 sen kepada 63 sen dan Salutica meningkat 16 sen kepada RM1 .25.

Di papan indeks, Indeks FBM Emas menyusut 9.10 mata kepada 10,559.81, Indeks FBMT 100 kerugian 9.19 mata menjadi 10,237.57 dan Indeks FBM Emas Syariah turun 7.80 mata kepada 10,935.04.Indeks FBM ACE pula menguncup 5.98 mata pada 5,362.20 dan indeks FBM 70 susut 1.62 mata kepada 13,868.42.Mengikut sektor, Indeks Produk dan Perkhidmatan Perindustrian meningkat 0.05 mata kepada 175.70, manakala Indeks Perladangan turun 8.15 mata kepada 6,842.98, Indeks Perkhidmatan Kewangan susut 5.95 mata kepada 15,728.25 dan Indek Tenaga lebih rendah 0.21 mata kepada 877.58. -BERNAMA


Kadar jangka pendek kekal stabil susulan operasi BNM

KUALA LUMPUR, 17 April- Kadar antara bank jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM45.29 bilion dan RM24.17 bilion dalam dana Islam.Hari ini, bank pusat itu akan menjalankan tiga tender pasaran wang konvensional yang terdiri daripada RM500 juta setiap satu selama lapan hari dan 15 hari, serta RM1 bilion selama 30 hari.Ia juga akan mengendalikan tiga tender Qard, terdiri daripada RM1.1 bilion untuk jangka masa lapan hari, RM200 juta (15 hari) dan RM500 juta (21 hari).BNM turut mengadakan dua tender repo berbalik iaitu RM1.72 bilion bertempoh 30 hari dan RM250 juta selama 91 hari.

Selain itu, ia telah mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM44.3 bilion untuk tender semalaman konvensional dan RM22.6 bilion bagi tender semalaman Murabahah. -BERNAMA


Ringgit dibuka rendah berbanding dolar AS pagi ini

KUALA LUMPUR, 17 April- Ringgit dibuka rendah berbanding dolar AS pada Isnin di tengah-tengah sentimen pasaran yang lebih cenderung kepada pertumbuhan ekonomi dan ini boleh menjejaskan pendirian bank pusat serantau terhadap dasar monetari, kata seorang penganalisis.Pada pukul 9.17 pagi, mata wang tempatan menyusut nilai kepada 4.4090/4220 berbanding dolar AS daripada kadar penutup Jumaat 4.4000/4025.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid bagaimanapun berkata ringgit seharusnya kekal stabil sekitar RM4.40 hari ini dengan kecenderungan untuk terus meningkat..“Pengeluaran data Keluaran Dalam Negara Kasar (KDNK) suku 1S 2023 China pada Selasa mungkin boleh melonjakkan sentimen berdasarkan anggaran konsensus kerana aktiviti ekonomi bagi suku pertama dijangka meningkat kepada 4.0%.“Sokongan daripada ekonomi China berikutan kelonggaran langkah COVID-19 sejak akhir tahun lalu akan membantu menyokong industri berkaitan pelancongan di rantau Asia,” katanya kepada Bernama.Bagaimanapun, Mohd Afzanizam berkata pertumbuhan KDNK Singapura menunjukkan kemerosotan -0.7% suku ke suku pada S1 2023 berbanding pengembangan 0.1% sebelum ini.“Ini menunjukkan ketidaktentuan terhadap prospek global telah menjejaskan ekonomi Asia.“Walau bagaimanapun, bank pusat serantau mungkin tidak boleh sewenang-wenang mengubah pendirian mereka kerana imbangan risiko kepada pertumbuhan agak stabil pada masa ini. Ini boleh membantu ekonomi Asia dan seterusnya menyokong mata wang pasaran sedang pesat membangun, termasuk ringgit,” katanya.Sementara itu, ringgit diniagakan tinggi berbanding sekumpulan mata wang utama.

Mata wang tempatan menambah nilai berbanding yen Jepun kepada 3.2970/2995 daripada 3.3208/3229 pada penutup Jumaat, meningkat kepada 4.8445/8478 daripada 4.8660/8687 berbanding euro dan bertambah baik berbanding pound Britain kepada 5.4725/4762 daripada 5.5031/5062. Pada masa yang sama, ringgit diniagakan kebanyakannya lebih tinggi berbanding mata wang Asean, kecuali rupiah Indonesia yang susut kepada 300.4/300.8 daripada 299.1/299.5 pada Jumaat lepas.Mata wang tempatan meningkat berbanding baht Thailand kepada 12.8497/8640 daripada 12.9070/9208 pada penutup pada Jumaat, mengukuh berbanding dolar Singapura kepada 3.3146/3171 daripada 3.3183/3204 dan lebih tinggi berbanding peso Filipina pada 7.96/7.97 daripada 7.97/7.98 sebelumnya. -BERNAMA


Niaga hadapan FBM KLCI tinggi pada sesi dagangan pagi

KUALA LUMPUR, 17 April- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives diniagakan bercampur-campur pagi ini.Pada 9.13 pagi, April 2023 meningkat 1.5 mata kepada 1,433.50, Mei 2023 menambah 0.5 mata kepada 1,434.5, manakala September 2023 tidak berubah pada 1,434.0 dan Jun 2023 susut 1.0 mata menjadi 1,424.50.Jumlah dagangan 919 lot, manakala kepentingan terbuka 31,786 kontrak.

Sementara itu, penanda aras FBM KLCI merosot 3.03 mata kepada 1,432.10 daripada penutupan Jumaat pada 1,435.13 selepas 35 minit dagangan.-BERNAMA


Bursa Malaysia dijangka alami aliran lebih tinggi minggu depan

KUALA LUMPUR, 15 April - Bursa Malaysia dijangka mengalami aliran tinggi minggu depan, didorong keyakinan berkaitan berakhirnya kitaran kenaikan kadar Rizab Persekutuan Amerika Syarikat (Fed) berikutan tanda-tanda penurunan inflasi.Ini susulan data Indeks Harga Pengguna (IHP) dan Indeks Harga Pengeluar (IHPR) AS yang lebih rendah.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata di peringkat tempatan, jangkaan pasaran terhadap keuntungan korporat juga positif dan menyumbang kepada kemungkinan aliran meningkat minggu depan.“Kami menjangkakan suasana pasaran kekal positif, susulan keredaan kebimbangan terhadap inflasi dan kadar faedah di samping pelabur bergantung kepada jangkaan keuntungan korporat yang kukuh untuk meningkatkan sentimen pelabur,” katanya kepada Bernama.Justeru, beliau menjangkakan FTSE Bursa Malaysia KLCI (FBM KLCI) bergerak dalam julat 1,430 hingga 1,445.Sementara itu, Rakan Kongsi Pengurusan SPI Asset Management, Stephen Innes berkata jangkaan mengenai dasar monetari yang lebih longgar oleh Fed dalam beberapa bulan akan datang akan menggalakkan pengambilan risiko di peringkat global.“Ini bermakna pelabur akan membeli saham di kebanyakan bidang kuasa seperti Asia, Eropah dan AS,” katanya.IHP AS turun kepada lima peratus tahun ke tahun pada Mac 2023 daripada enam peratus pada Februari 2023 -- berbanding jangkaan pasaran pada 5.2 peratus dan angka terendah yang dicatatkan sejak Mei 2021.Sementara itu, data IHPR AS merosot kepada 2.7 peratus tahun ke tahun pada Mac 2023 daripada 4.9 peratus pada Februari 2023 -- bacaan terendah sejak Januari 2021.

Bagi dagangan yang baru berakhir minggu ini, Bursa Malaysia mencatatkan prestasi bercampur-campur dengan pasaran yang tidak menentu.Berasaskan Jumaat ke Jumaat, FBM KLCI meningkat 8.09 mata untuk berakhir pada 1,435.13 daripada 1,427.04 minggu lepas.Di papan indeks, Indeks FBM Emas meningkat 90.47 mata kepada 10,568.91; Indeks FBMT 100 menambah 85.73 mata kepada 10,246.77 dan Indeks FBM Emas Syariah menokok 120.18 mata kepada 10,942.84.Indeks FBM 70 melonjak 231.29 mata kepada 13,870.04 dan Indeks FBM ACE naik 41.50 mata kepada 5,368.18.Mengikut sektor, Indeks Perkhidmatan Kewangan menambah 32.93 mata kepada 15,734.20; Indeks Tenaga naik 14.28 mata kepada 877.79; Indeks Produk dan Perkhidmatan Perindustrian menokok 0.90 mata kepada 175.65 dan Indeks Perladangan meningkat 119.46 mata kepada 6,851.13.Jumlah dagangan mingguan meningkat kepada 14.79 bilion unit bernilai RM8.88 bilion daripada 13.18 bilion unit bernilai RM7.71 bilion minggu lepas.Jumlah dagangan Pasaran Utama menokok kepada 10.47 bilion saham bernilai RM7.60 bilion daripada 9.47 bilion saham bernilai RM6.67 bilion minggu lepas.Jumlah dagangan waran pula sebanyak 1.41 bilion unit bernilai RM224.74 juta berbanding 960.12 juta unit bernilai RM155.86 juta.Jumlah dagangan Pasaran ACE meningkat kepada 3.32 bilion saham bernilai RM1.04 bilion daripada 2.73 bilion saham bernilai RM874.88 juta.-BERNAMA


Cadangan MBSB ambil alih MIDF dilulus MOF

PETALING JAYA, 16 April - Malaysia Building Society Berhad (MBSB) mengumumkan menerima kelulusan untuk cadangan pengambil alihan Malaysian Industrial Development Finance Berhad (MIDF) daripada Permodalan Nasional Berhad (PNB).MBSB mendapat kelulusan daripada Menteri Kewangan untuk cadangan pengambil alihan tersebut daripada Bank Negara Malaysia (BNM).Ketua Pegawai Eksekutif Kumpulan MBSB, Datuk Nor Azam M Taib berkata MBSB berupaya meneroka segmen pelanggan baharu dan lebih meluas melalui penyelesaian pembiayaan, penstrukturan serta khidmat nasihat bagi menyokong keperluan perniagaan selain pertumbuhan pelanggan.

"Cadangan transaksi itu akan menghasilkan kumpulan perkhidmatan kewangan yang mempunyai permodalan yang baik dan berdaya tahan untuk bersaing dalam pasaran dengan lembaran imbangan yang lebih kukuh."Selain itu, ia akan mewujudkan kumpulan perbankan sejagat dengan perkhidmatan perbankan lebih menyeluruh melangkaui kumpulan pelanggan sedia ada. Ini merangkumi perbankan pengguna, perbankan perusahaan komersial termasuk kecil dan sederhana, perbankan pelaburan dan pengurusan aset," katanya menerusi kenyataan.Tambah Nor Azam, butiran lanjut akan diumum selepas pelaksanaan perjanjian pembelian saham berhubung cadangan transaksi tersebut.


752,177 usahawan terima pinjaman TEKUN RM8.3 bilion sejak 1998

TANJUNG MALIM, 16 April - Seramai 752,177 usahawan telah menerima manfaat pinjaman mikro berjumlah lebih RM8.3 bilion dari Tabung Ekonomi Kumpulan Niaga (TEKUN) Nasional sejak penubuhannya sehingga Mac tahun ini.Pembiayaan itu disalur menerusi 170 cawangannya di seluruh negara.Timbalan Menteri Pembangunan Keusahawanan dan Koperasi (KUSKOP), Saraswathy Kandasami berkata kerajaan sentiasa komited membantu usahawan mengembangkan perniagaan mereka.

"Khususnya kepada remaja yang ingin menceburi bidang perniagaan bagi mendapatkan nasihat awal dari segi pengurusan perniagaan dan juga untuk mendapatkan nasihat dari segi kewangan dan dana yang disediakan oleh kerajaan di bawah pelbagai kementerian.

"Jadi mereka boleh meneruskan dengan perniagaan tanpa sebarang sekatan ataupun halangan pada masa depan," katanya ketika ditemui pemberita selepas merasmikan Hari Terbuka Usahawan Negeri Perak 2023 Daerah Muallim dan Jualan Ambang Aidilfitri, di sini.Tekun Nasional yang ditubuhkan pada tahun 1998 menyediakan pembiayaan daripada RM1,000 sehingga RM200,000 kepada usahawan yang sedang mengembangkan perniagaan mereka.


Kadar jangka pendek diunjur kekal stabil disokong operasi BNM minggu depan

KUALA LUMPUR, 15 April- Kadar jangka pendek dijangka kekal stabil minggu depan susulan operasi Bank Negara Malaysia (BNM) untuk menyerap lebihan mudah tunai dalam sistem kewangan.Bagi minggu yang baru berakhir ini, bank pusat itu menjalankan operasi harian untuk mengurangkan lebihan dana daripada sistem kewangan dengan menjalankan tender pasaran wang konvensional, tender repo berbalik, tender Qard, tender program komoditi murabahah dan tender Bil Islam Antara Bank Bank Negara (Bank Negara Interbank Bills Islamic - BNIBI).Jumlah lebihan mudah tunai dalam sistem konvensional minggu ini meningkat kepada RM38.72 bilion berbanding RM38.30 bilion pada minggu sebelumnya.Sementara itu, dalam sistem Islam, lebihan mudah tunai itu susut kepada RM21.09 bilion daripada RM27.0 bilion sebelumnya.Kadar Semalaman Islam Malaysia (MYOR-i) pula pada 2.75 peratus setakat 13 April, 2023.- BERNAMA


Pasaran getah dijangka alami dagangan berjulat kecil

KUALA LUMPUR, 15 April- Pasaran getah Kuala Lumpur dijangka mengalami dagangan berjajaran kecil dengan kecenderungan mendatar atau rendah sedikit minggu depan.

Bekas Presiden Pertubuhan Pengilang Sarung Tangan Getah Malaysia (Margma), Denis Low berkata aktiviti pengeluaran dan perdagangan getah akan terhad susulan festival Songkran di Thailand serta Ramadan.“Meskipun tidak aktif dan pengeluaran yang lebih rendah oleh pekebun, pasaran getah tidak bertindak balas terhadap kebimbangan mengenai kekurangan dan penyimpanan stok.“Sebaliknya, pasaran kekal dalam julat kecil sepanjang minggu ini dengan pembelian sekali-sekala dan tidak ketara,” katanya kepada Bernama.Beliau berkata pemulihan ekonomi dunia masih lembap dan peperangan di Ukraine menjejaskan perniagaan di seluruh dunia.

Bagi meningkatkan permintaan dan harga getah, pemulihan ekonomi global perlu wujud sepenuhnya, katanya.“Musim kering yang lebih panjang di negara pengeluar getah juga akan memberi kesan kepada hasil pengeluaran kerana suhu tinggi akan mengancam pertumbuhan pokok getah muda dan juga boleh mengurangkan aktiviti penorehan,” katanya.Bagi dagangan yang baru berakhir minggu ini, pasaran getah tempatan kebanyakannya mencatatkan prestasi lebih rendah, dipengaruhi oleh pasaran niaga hadapan getah serantau yang lebih lemah, ringgit yang lebih kukuh berbanding dolar Amerika Syarikat (AS), pergerakan harga minyak mentah, sentimen terhadap kenaikan kadar faedah AS dan pemulihan sektor perbankannya.Berasaskan Jumaat ke Jumaat, harga rujukan bagi getah fizikal oleh Lembaga Getah Malaysia (LGM) untuk Getah Mutu Malaysia (GMM) 20 meningkat 4.5 sen atau 0.77 peratus kepada 586.50 sen sekilogram daripada 582 sen sekilogram pada minggu lepas.Walau bagaimanapun, susu getah pukal turun 9.0 sen atau 1.79 peratus kepada 494.50 sen sekilogram daripada 503.5 sen sekilogram.Pada 5 petang 14 April Jumaat, harga penutup LGM bagi GMM 20 berada pada 585.50 sen sekilogram manakala susu getah pukal pada 494.00 sen sekilogram.- BERNAMA


Pasaran getah ditutup bercampur-campur dalam persekitaran ringgit kukuh

KUALA LUMPUR, 14 April- Pasaran getah Malaysia mengakhiri minggu ini dengan bercampur-campur hari ini di tengah-tengah ringgit yang lebih kukuh berbanding dolar AS, kata seorang peniaga.Bagaimanapun, beliau berkata penurunan selanjutnya dihadkan oleh kenaikan harga minyak mentah dan keyakinan berakhirnya kitaran kenaikan kadar Rizab Persekutuan AS (Fed) berikutan tanda-tanda inflasi yang semakin reda.Niaga hadapan getah Jepun meningkat pada Jumaat, menjejaki pengukuhan dalam pasaran Asia berikutan peniaga menaruh harapan bahawa tekanan inflasi global mereda dan membayangkan bahawa kenaikan kadar faedah AS akan berakhir."Sentimen pasaran juga didorong oleh jangkaan bahawa China akan mencapai sasaran keluaran dalam negara kasar (KDNK)," katanya kepada Bernama.Sementara itu, harga Lembaga Getah Malaysia (LGM) untuk Getah Mutu Malaysia 20 (SMR 20) naik 0.50 sen sekilogram kepada 586.50 sen sekilogram berbanding Khamis manakala lateks pukal susut 0.50 sen sekilogram kepada 494.50 sen sekilogram semalam.Pada 5.00 petang, harga penutup LGM untuk SMR 20 berada pada 585.50 sen sekilogram manakala lateks pukal pada 494.00 sen sekilogram. -BERNAMA

(Pasaran getah ditutup bercampur-campur dalam persekitaran ringgit yang kukuh)


KUALA LUMPUR, 14 April- Ringgit ditutup rendah berbanding dolar AS hari ini walaupun mata wang Amerika Syarikat (AS) itu rendah yang terus merosot berikutan jangkaan yang tinggi untuk kitaran kenaikan kadar Rizab Persekutuan (Fed) AS dihentikan seketika dalam persekitaran petunjuk inflasi yang terkawal, kata penganalisis.Pada 6 petang, mata wang tempatan merosot kepada 4.4000/4025 berbanding dolar AS daripada 4.3995/4025 pada Khamis.Pengarah Urusan SPI Asset Management Stephen Innes memberitahu Bernama bahawa dolar AS berada pada kedudukan yang kurang menggalakkan berikutan gabungan campuran dasar Fed, metrik inflasi yang rendah dan prospek berhati-hati dalam minit Jawatankuasa Pasaran Terbuka Persekutuan (FOMC) pada Mac."Malam semalam, penurunan mengejutkan untuk Indeks Harga Pengeluar (IHPR) AS memberi keyakinan kepada pelabur bahawa kejutan inflasi pasca pandemik telah berakhir dan membolehkan Fed menghentikan seketika kenaikan kadar selepas jangkaan kenaikan 25 mata asas pada Mei."Oleh itu, ringgit pada mulanya diniagakan kukuh. Bagaimanapun, risiko geopolitik yang meningkat terhadap Taiwan, apabila AS dan China berselisih faham, telah mewujudkan kegelisahan melalui pasaran pertukaran asing serantau. Mata wang tempatan melepaskan kenaikan harian untuk ditutup rendah berbanding dagangan pembukaan," katanya.

(Pada 6 petang, mata wang tempatan merosot kepada 4.4000/4025 berbanding dolar AS daripada 4.3995/4025 pada Khamis/Foto Hiasan)

Sementara itu, ringgit diniagakan kebanyakannya rendah berbanding sekumpulan mata wang utama.Ia merosot berbanding euro kepada 4.8660/8687 daripada 4.8500/8533 pada Khamis, rendah berbanding pound Britain kepada 5.5031/5062 daripada 5.5047/5084, bagaimanapun meningkat berbanding yen Jepun kepada 3.3208/3229 daripada 3.3034/3059 semalam. Mata wang tempatan juga kebanyakannya rendah berbanding mata wang ASEAN.Ia merosot berbanding rupiah Indonesia kepada 299.1/299.5 daripada 298.3/298.7 pada Khamis dan berkurangan berbanding baht Thailand kepada 12.9070/9208 daripada 12.8942/9083 sebelum ini.Mata wang tempatan turut rendah berbanding peso Filipina kepada 7.97/7.98 daripada 7.96/7.97 pada Khamis, bagaimanapun naik berbanding dolar Singapura kepada 3.3183/3204 daripada 3.3194/3219 semalam.-BERNAMA


Program realiti TV Innovathon, beri peluang rakyat kembang idea inovatif

PUTRAJAYA, 14 April- Kementerian Ekonomi bersama Kementerian Sains, Teknologi dan Inovasi (MOSTI) melancarkan program realiti TV, Innovathon.Menteri Ekonomi, Rafizi Ramli berkata program memberi peluang kepada rakyat menjana dan mengembangkan idea inovatif.Sekali gus boleh dikomersialkan sebagai produk digital dan teknologi melalui format hackathon.Tambah Rafizi, program merupakan salah satu bentuk penstrukturan ekonomi negara, iaitu dengan mewujudkan bakat-bakat digital dan teknologi."Kita nak pastikan orang ramai dan bakat-bakat yang melalui program ini belajar dan memahami perkara ini supaya produk mereka, apabila memulakan syarikat pemula mereka sendiri, produk mereka itu memang sudah sampai tahap yang agak baik dan mendapat perhatian awal daripada syarikat modal teroka, venture capital," katanya.Beliau berkata demikian dalam sidang media selepas Majlis Pra-Pelancaran Rancangan Realiti Televisyen Inovasi (Program Hackathon Inovasi Nasional), di sini hari ini.

Program Innovathon akan disiarkan di seluruh negara dengan kerjasama sebuah stesen televisyen swasta.Ia memaparkan proses pembangunan produk digital di sebalik tabir dari peringkat percambahan idea ke penghasilan prototaip sehinggalah ke proses awal komersial.


KUALA LUMPUR, 14 April- Bursa Malaysia ditutup hampir tidak berubah hari ini dengan indeks utama meningkat sedikit sebanyak 0.1 peratus susulan belian saham pada harga rendah pada sesi dagangan lewat seiring dengan prestasi serantau yang positif.Pada 5.00 petang, FTSE Bursa Malaysia KLCI (FBM KLCI) meningkat 0.91 mata kepada 1,435.13 daripada 1,434.22 semalam.Indeks penanda aras itu dibuka tinggi 0.62 mata kepada 1,434.84 dan bergerak antara 1,431.81 dan 1,438.28 pada sepanjang sesi.Sentimen pasaran adalah negatif dengan kaunter rugi mengatasi kaunter untung sebanyak 425 berbanding 415, manakala 393 kaunter tidak berubah, 1,032 tidak diniagakan dan 19 lain digantung dagangan.Jumlah dagangan sebanyak 3.22 bilion unit bernilai RM21.7 bilion.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata indeks serantau utama juga berada dalam prestasi positif berikutan petunjuk positif daripada Wall Street semalaman."Pelabur berharap kadar inflasi yang semakin lemah di Amerika Syarikat (AS) mungkin mendorong Rizab Persekutuan (Fed) AS dan bank-bank pusat Eropah untuk menangguhkan atau mengurangkan rancangan untuk kenaikan kadar faedah," katanya.Dalam kalangan saham wajaran tinggi CIMB naik tiga sen kepada RM5.23 dan Tenaga Nasional melonjak enam sen kepada RM9.21.Maybank, Public Bank dan Petronas Chemicals masing-masing tidak berubah pada RM8.71, RM3.99, and RM7.40.Bagi saham aktif, Revenue bertambah 8.5 sen kepada 40.5 sen, Hong Seng naik 0.5 sen kepada 13.5 sen manakala CSH Alliance dan TWL masing-masing tidak berubah 4.5 sen dan lima sen.

(Kemaskini Bursa Malaysia ditutup tidak berubah, indeks utama meningkat)

MyEG merosot dua sen kepada 85.5 sen.Di papan indeks, Indeks FBM Emas jatuh 2.51 mata kepada 10,568.91, Indeks FBMT 100 susut 4.88 mata kepada 10,246.77 dan Indeks FBM 70 turun 53.80 mata kepada 13,870.04.Indeks FBM ACE berkurangan 1.01 mata kepada 5,368.18 dan Indeks FBM Emas Shariah meraih 2.56 mata kepada 10,924.84.Dari segi sektor, Indeks Perladangan merosot 26.21 mata kepada 6,851.13, Indeks Perkhidmatan Kewangan turun 53.08 mata kepada 15,734.20 dan Indeks Tenaga berkurangan 8.53 mata kepada 877.79.Indeks Produk dan Perkhidmatan Perindustrian naik 0.16 mata kepada 175.65.Jumlah dagangan Pasaran Utama meningkat kepada 2.17 bilion unit bernilai RM1.45 bilion daripada 2.15 bilion unit bernilai RM1.77 bilion pada Khamis.Jumlah dagangan waran susut kepada 263.79 juta unit bernilai RM46.42 juta berbanding 334.62 juta unit bernilai RM53.38 juta sebelum ini.Jumlah dagangan Pasaran ACE meningkat kepada 779.03 juta saham bernilai RM268.73 juta berbanding 576.09 juta saham bernilai RM204.63 juta semalam.Kaunter produk dan perkhidmatan pengguna menyumbang sebanyak 230.91 juta saham yang diniagakan di Pasaran Utama, manakala produk dan perkhidmatan perindustrian (468.06 juta); pembinaan (75.28 juta); teknologi (627.52 juta); SPAC (sifar); perkhidmatan kewangan (54.26 juta); hartanah (311.75 juta); perladangan (26.39 juta); REIT (9.54 juta); dana tertutup (11.900); tenaga (52.37 juta); penjagaan kesihatan (125.09 juta); telekomunikasi dan media (62.98 juta); pengangkutan dan logistik (36.63 juta) serta utiliti (50.80 juta. - BERNAMA


Bursa Malaysia akhiri sesi dagangan tengah hari rendah

KUALA LUMPUR, 14 April- Selepas meraih keuntungan pada sesi awal dagangan, Bursa Malaysia mengakhiri sesi tengah hari rendah sedikit dengan kegiatan jualan dilihat kebanyakannya di kaunter-kaunter berwajaran tinggi, diterajui oleh kaunter perkhidmatan kewangan.Pada 12.30 tengah hari, FTSE Bursa Malaysia KLCI (FBM KLCI) susut 0.75 mata kepada 1,433.47 daripada penutupan semalam pada 1,434.22.Indeks utama memulakan sesi pagi dengan meningkat 0.62 mata kepada 1,434.84 dan berlegar antara 1,432.40 dan 1,438.28 di sepanjang sesi berkenaan.Pergerakan harga di pasaran menyaksikan kaunter rugi mengatasi kaunter untung 401 berbalas 318, manakala 369 kaunter tidak berubah, 1,177 tidak diniagakan dan 19 yang lain digantung.Jumlah dagangan 1.93 bilion unit bernilai RM949.15 juta.

RHB turun tiga sen kepada RM5.47 dengan 2.76 juta saham bertukar tangan. Saham perbankan mengheret turun indeks komposit sebanyak 1.96 mata.Sementara itu Malacca Securities Sdn Bhd dalam nota penyelidikannya berkata ia terus memihak kepada saham berkaitan emas berikutan ketidaktentuan pasaran pada masa ini.“Sektor teknologi dijangka terus mendapat momentum, mengambil petunjuk daripada perkembangan positif di Nasdaq semalaman."Sebaliknya, sektor perladangan diunjur lemah berikutan prospek permintaan eksport yang kurang menggalakkan," tambahnya.Dalam kalangan saham wajaran tinggi, CIMB menokok dua sen kepada RM5.22, Tenaga Nasional naik empat sen kepada RM9.19, manakala Maybank, Public Bank dan Petronas Chemicals tidak berubah, masing-masing mencatatkan harga RM8.71, RM3.99 dan RM7.40.Bagi saham aktif, Revenue mengukuh enam sen kepada 38 sen, Hong Seng dan CSH Alliance meningkat setengah sen setiap satu kepada 13.5 sen dan lima sen, TWL tidak berubah pada lima sen dan My EG susut 2.5 sen menjadi 85 sen.Di papan indeks, Indeks FBM Emas menyusut 9.57 mata kepada 10,561.85, Indeks FBMT 100 kerugian 11.21 mata kepada 10,240.44 dan Indeks FBM Emas Syariah berkurangan 5.34 mata kepada 10,934.94,Indeks FBM 70 menguncup 39.57 mata menjadi 13,884.27 dan Indeks FBM ACE turun 22.76 mata kepada 5,346.43.Mengikut sektor, Indeks Produk dan Perkhidmatan Perindustrian meraih 0.25 mata kepada 175.74, Indeks Perladangan susut 46.13 mata menjadi 6,831.21, Indeks Perkhidmatan Kewangan menguncup 56.73 mata kepada 15,730.55 dan Indeks Tenaga lemah 6.71 mata kepada 879.61.- BERNAMA


Kadar jangka pendek kekal stabil dengan operasi BNM

KUALA LUMPUR, 14 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan berjumlah RM47.79 bilion dan RM22.53 bilion dalam dana Islam.Hari ini, bank pusat akan menjalankan dua tender pasaran wang konvensional bernilai RM1 bilion, setiap satu selama 14 dan 21 hari.BNM juga akan mengendalikan dua tender Qard yang terdiri daripada tender RM1.1 bilion untuk jangka masa enam hari dan tender RM400 juta (14 hari) serta dua tender repo berbalik melibatkan tender RM290 juta (61 hari) dan tender RM790 juta (91 hari).Selain itu, bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM45.9 bilion untuk tender semalaman konvensional dan RM20.0 bilion bagi tender semalaman Murabahah.- BERNAMA


Nilai ringgit terus mengukuh berbanding dolar AS

KUALA LUMPUR, 14 April- Ringgit dibuka tinggi berbanding dolar AS untuk hari ketiga berturut-turut selepas nilai dolar AS menyusut ekoran penurunan mengejut dalam data indeks harga pengeluar (IHPR) Amerika Syarikat (AS) untuk bulan Mac, kata seorang penganalisis.Pada pukul 9.00 pagi, mata wang tempatan menambah nilai kepada 4.3880/3915 berbanding dolar AS daripada kadar penutup Khamis pada 4.3995/4025.Indeks Dolar AS yang mengukur dolar AS berbanding enam mata wang utama, jatuh 0.47% kepada 101.01 mata setelah IHPR bulan Mac turun kepada 2.7 peratus berbanding 4.6% pada Februari.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata tuntutan pengangguran awal di AS juga meningkat kepada 239,000 minggu lepas, mengatasi anggaran konsensus 232,000 dan paras minggu sebelumnya 228,000.“Data sedemikian menunjukkan tanda-tanda penangguhan seketika dalam kenaikan kadar Rizab Persekutuan (Fed) kian nyata.“Mata wang utama seperti euro, sterling dan yen lebih lebih tinggi berbanding dolar AS. Sehubungan itu, nilai ringgit berbanding dolar AS mungkin boleh meningkat lagi hari ini,” katanya kepada Bernama.Justeru, Mohd Afzanizam mengunjurkan nilai ringgit berbanding dolar AS berlegar sekitar RM4.39 dengan paras sokongan dan rintangan masing-masing pada RM4.3466 dan RM4.4236.Sementara itu, ringgit diniagakan kebanyakannya rendah berbanding sekumpulan mata wang utama, kecuali ia mengukuh berbanding pound Britain kepada 5.4951/4995 daripada 5.5047/5084 pada penutupan Khamis.Mata wang tempatan menyusut nilai berbanding euro kepada 4.8509/8548 daripada 4.8500/8533 dan lemah berbanding yen Jepun pada 3.3095/3123 berbanding 3.3034/3059 semalam.Berbanding mata wang Asean, mata wang tempatan itu diniagakan lebih tinggi.Ringgit menambah nilai berbanding rupiah Indonesia pada 297.50/297.90 daripada 298.3/298.7 pada penutupan Khamis dan lebih tinggi berbanding baht Thailand kepada 12.8695/8862 daripada 12.8942/9083.Ia turut meningkat berbanding dolar Singapura pada 3.3112/3143 daripada 3.3194/3219 dan mengukuh berbanding peso Filipina pada 7.94/7.96 daripada 7.96/7.97 sebelumnya. -BERNAMA


Ringgit catat kenaikan tambahan berbanding dolar AS pada penutup

KUALA LUMPUR, 13 April- Ringgit mencatatkan kenaikan tambahan berbanding dolar AS semasa ditutup hari ini berikutan mata wang Amerika Syarikat (AS) itu rendah selepas data Indeks Harga Pengguna (IHP) AS dan minit mesyuarat Jawatankuasa Pasaran Terbuka Persekutuan (FOMC) dikeluarkan, kata penganalisis.Pada pukul 6.00 petang, mata wang tempatan meningkat kepada 4.3995/4025 berbanding dolar AS daripada 4.4065/4120 pada Rabu.Ketua Ekonomi Bank Muamalat Malaysia Bhd Mohd Afzanizam Abdul Rashid berkata ringgit lebih kukuh berbanding dolar AS hari ini berikutan data terkini untuk IHP AS dilihat sebagai positif ringgit apabila pertimbangan oleh Rizab Persekutuan AS (Fed AS) mendapat momentum.Beliau berkata dolar AS juga rendah berbanding mata wang utama seperti Euro, pound Britain dan yen Jepun, membawa kepada Indeks dolar AS yang lebih rendah merosot 0.2 peratus kepada 101.297 mata.Bagaimanapun, katanya pasaran masih meneliti data IHP AS yang terkini dan minit mesyuarat FOMC semalam, yang menunjukkan kakitangan Fed AS menjangka kemungkinan kemelesetan yang sederhana pada akhir tahun ini.“Pada masa depan, kita mungkin menyaksikan beberapa ahli Fed terus membincangkan sama ada Kadar Dana Fed perlu lebih tinggi atau sebaliknya.“Bagaimanapun, kenaikan mendadak untuk Kadar Dana Fed sebanyak 475 mata asas sejak tahun lepas ternyata akan memberi impak kepada pertumbuhan dan inflasi.“Ia menjadi persoalan mengenai bila dan sejauhmana impaknya. Oleh itu, saya percaya pasaran mata wang akan terus diniagakan dalam sentimen berhati-hati,” katanya kepada Bernama.Pengarah Urusan SPI Asset Management Stephen Innes berkata bacaan IHP AS pada Mac yang lebih baik daripada jangkaan menjadi petunjuk terkini bahawa inflasi boleh sederhana dan boleh mendorong kepada perbincangan kadar faedah rendah untuk hala tuju Fed dari sini.

Katanya inflasi keseluruhan AS berkurangan lebih daripada jangkaan manakala teras kekal stabil.Sementara itu, ringgit diniagakan rendah berbanding sekumpulan mata wang utama.Ia merosot berbanding euro kepada 4.8500/8533 daripada 4.8159/8219 pada Rabu, rendah berbanding pound Britain kepada 5.5047/5084 daripada 5.4716/4784 dan berkurangan berbanding yen Jepun kepada 3.3034/3059 daripada 3.2943/2987 semalam. Berbanding mata wang ASEAN, mata wang tempatan juga kebanyakannya rendah.Ia merosot berbanding rupiah Indonesia kepada 298.3/298.7 daripada 296.0/296.6 pada Rabu dan susut berbanding baht Thailand kepada 12.8942/9083 daripada 12.8657/8874 sebelum ini. -BERNAMA


Pasaran getah ditutup rendah sejajar dengan kejatuhan pasaran serantau

KUALA LUMPUR, 13 April- Pasaran getah Malaysia ditutup rendah hari ini sejajar dengan pasaran niaga hadapan getah serantau yang lebih lemah dan kejatuhan penanda aras harga minyak mentah apabila ringgit mengukuh berbanding dolar AS, kata seorang peniaga.Beliau berkata kebimbangan yang semakin meningkat mengenai kemelesetan di Amerika Syarikat (AS) dan data inflasi AS yang lebih lemah daripada jangkaan turut mempengaruhi sentimen pasaran."Namun begitu, kejatuhan seterusnya disekat oleh prestasi ekonomi China yang positif dengan harapan bahawa tidak akan ada kenaikan kadar faedah pada Jun," katanya kepada Bernama.Eksport China mencatatkan lonjakan yang mengejut pada Mac dengan peningkatan 14.8 peratus, setelah lima bulan mengalami penurunan, manakala import jatuh lebih kecil daripada jangkaan kepada 1.4 peratus, menurut data daripada kastam pada Khamis.

Sementara itu, harga Lembaga Getah Malaysia (LGM) untuk Getah Mutu Malaysia 20 (SMR 20) susut 4.5 sen sekilogram kepada 584.00 sen sekilogram dan susu getah pukal susut 2.5 sen sekilogram kepada 495.50 sen sekilogram.Pada 5 petang, harga penutup LGM untuk GMM 20 berada pada 586.00 sen sekilogram manakala susu getah pukal pada 495.00 sen sekilogram. -BERNAMA


Bursa Malaysia dibuka lemah

KUALA LUMPUR, 13 April- Bursa Malaysia dibuka rendah pagi ini sejajar dengan prestasi lemah semalaman Wall Street.Pada pukul 9.05 pagi, FTSE Bursa Malaysia KLCI (FBM KLCI) susut 1.07 mata kepada 1,433.67 daripada penutupan semalam pada 1,434.74.Indeks utama memulakan dagangan pada paras 1,433.87, turun 0.87 mata.Pergerakan harga di pasaran secara keseluruhan menyaksikan kaunter rugi mengatasi kaunter untung 123 berbanding 114, manakala 224 kaunter tidak berubah, 1,814 tidak diniagakan dan 29 yang lain digantung.Jumlah dagangan 190.80 juta unit bernilai RM61.97 juta.Semalam, Biro Statistik Buruh Amerika Syarikat (AS) melaporkan Indeks Harga Pengguna (IHP) AS susut kepada lima peratus tahun ke tahun pada bulan Mac daripada enam peratus pada Februari, di bawah jangkaan pasaran iaitu 5.2 peratus dan merupakan angka terendah yang dicatatkan sejak Mei 2021.Bagaimanapun, CPI teras kekal melebihi kadar sasaran purata dua peratus tahunan Rizab Persekutuan AS.Menurut Malacca Securities Sdn Bhd dalam nota penyelidikannya, walaupun data inflasi AS lebih perlahan daripada jangkaan, sentimen berhati-hati mungkin berterusan apabila minit mesyuarat Jawatankuasa Pasaran Terbuka Persekutuan (FOMC) AS mencadangkan risiko kemelesetan yang meningkat dalam ekonomi AS.

"Pada masa yang sama, kami percaya aktiviti pengambilan untung selanjutnya dijangka muncul di pasaran serantau dan bursa tempatan," katanya.Dalam kalangan saham wajaran tinggi, Public Bank turun satu sen kepada RM4.01, Petronas Chemicals susut dua sen untuk mencatatkan harga RM7.37 dan Maybank tidak berubah pada RM8.70, manakala CIMB naik satu sen kepada RM5.25 dan Tenaga Nasional menokok empat sen kepada RM9.05.Bagi saham aktif, MN Holdings turun setengah sen kepada 33.5 sen, Hong Seng dan Revenue Group tidak berubah, masing-masing pada 13 sen dan 33 sen, manakala Salutica naik 5.5 sen kepada 82 sen dan Jade Marvel meningkat satu sen kepada 31 sen .Di papan indeks, Indeks FBM Emas berkurangan 2.97 mata kepada 10,552.99, Indeks FBMT 100 kerugian 3.37 mata kepada 10,231.21 dan Indeks FBM Emas Syariah turun 6.29 mata kepada 10,896.68.Sementara itu, Indeks FBM ACE mengembang 18.0 mata pada 5,326.90 dan indeks FBM 70 meningkat 13.08 mata kepada 13,827.95.Mengikut sektor, Indeks Perkhidmatan Kewangan menambah 9.88 mata kepada 15,794.80, Indeks Produk dan Perkhidmatan Perindustrian menyusut 0.46 mata kepada 174.75 manakala Indeks Tenaga meningkat 5.76 mata kepada 888.32 dan Indeks Perladangan mengembang 2.85 mata kepada  6,860.82.- BERNAMA


Operasi BNM bantu kadar jangka pendek untuk kekal stabil

KUALA LUMPUR, 13 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan berjumlah RM39.79 bilion dan RM28.16 bilion dalam dana Islam.Hari ini, bank pusat akan menjalankan dua tender pasaran wang konvensional RM1 bilion masing-masing selama tujuh hari dan 14 hari.Ia juga akan mengadakan dua tender Qard yang terdiri daripada tender RM2 bilion selama tujuh hari dan tender RM500 juta (14 hari) serta tender repo berbalik RM2.71 bilion (32 hari).Selain itu, BNM turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM39.5 bilion untuk tender semalaman konvensional dan RM24.7 bilion bagi tender semalaman Murabahah.- BERNAMA


Ringgit dibuka tinggi

KUALA LUMPUR, 13 April- Nilai ringgit meningkat berbanding dolar AS pada sesi awal dagangan pagi ini.Pada 9 pagi, mata wang tempatan menambah nilai kepada 4.3995/4035 berbanding dolar AS daripada kadar penutup Rabu 4.4065/4120.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata Indeks Dolar AS (DXY) susut 0.67 peratus menjadi 101.522 mata selepas indeks harga pengguna (IHP), iaitu pengukur utama inflasi lebih rendah pada 5.0 peratus tahun ke tahun berbanding anggaran konsensus 5.2 peratus.Sementara itu, IHP Teras adalah sejajar dengan anggaran konsensus 5.6 peratus, katanya kepada Bernama."Data terbaharu untuk IHP AS memberi sokongan kepada ringgit dan mata wang tempatan boleh didagangkan antara RM4.39 hingga RM4.40 hari ini," katanya.Beliau menambah hasil Perbendaharaan AS dua tahun yang berkait rapat dengan Kadar Dana Fed turun enam mata asas kepada 3.96 peratus, sekali gus mencadangkan bahawa Fed mungkin akan berehat seketika dalam kempen kenaikan kadar mereka tidak lama lagi.Sementara itu, ringgit diniagakan rendah berbanding sekumpulan mata wang utama.Mata wang tempatan menyusut nilai berbanding euro kepada 4.8403/8447 daripada 4.8159/8219 pada penutupan Rabu, lemah berbanding pound Britain kepada 5.4959/5009 daripada 5.4716/4784 dan turun berbanding Jepun kepada 3.3037/3069 daripada 3.2943/2987 semalam.Berbanding mata wang Asean pula, mata wang tempatan didagangkan bercampur-campur.Ringgit mengukuh berbanding peso Filipina pada 7.97/7.99 daripada 7.98/7.99 pada penutup Rabu dan meningkat berbanding rupiah Indonesia pada 295.60/296.00 daripada 296.00/296.60.Bagaimanapun, mata wang tempatan menyusut nilai berbanding dolar Singapura pada 3.3136/3169 daripada 3.3104/3150 dan turun berbanding baht Thailand kepada 12.8923/9108 daripada 12.8657/8874 sebelumnya.- BERNAMA


Industri takaful catat perkembangan kukuh

(Pengerusi Persatuan Takaful Malaysia (MTA), Elmie Aman Najas)

KUALA LUMPUR, 13 April- Kadar penembusan Industri Takaful Malaysia meningkat kepada 20.1% tahun 2022 berbanding 18.6% tahun sebelumnya.Pengerusi Persatuan Takaful Malaysia (MTA), Elmie Aman Najas berkata, pertumbuhan itu menyaksikan peningkatan untuk produk takaful serta kesedaran orang ramai terhadap skim perlindungan diri dan keluarga.Menurutnya, Pandemik juga telah memberi kesan terhadap kadar pertumbuhan pengambilan ejen baharu iaitu meningkat sebanyak 39,027 ejen baharu didaftarkan. Selain itu, industri Takaful telah membayar sejumlah RM7.02 bilion tuntutan bersih , berbanding RM5.58 bilion tahun sebelumnya.MTA mengharapkan industri Takaful dapat mengekalkan momentum pertumbuhannya pada tahun ini, walaupun pada kadar sederhana, memandangakan negara masih berada dalam fasa pemulihan pandemik.Beliau ditemui pada Majlis pengumuman prestasi industri itu ,di Kuala Lumpur.


KUALA LUMPUR, 12 April- Ringgit ditutup tinggi berbanding dolar US hari ini susulan mata wang Amerika Syarikat (AS) itu susut menjelang data Indeks Harga Pengguna (IHP) AS yang akan dikeluarkan lewat hari ini, kata penganalisis.Pada 6.00 petang, unit tempatan meningkat kepada 4.4065/4120 berbanding dolar US daripada 4.4160/4210 ketika ditutup pada Selasa.Pengarah Urusan Pengurusan Aset SPI Stephen Innes berkata ringgit telah meningkat sedikit hari ini apabila dolar US merosot disebabkan tumpuan terhadap data IHP AS malam ini.“Tetapi dengan pelabur mengiktiraf bahawa pertumbuhan dan inflasi berkemungkinan bergerak perlahan untuk sepanjang tahun ini, kami berpendapat sebarang peningkatan dolar US akibat inflasi dijangka akan berakhr.“Rizab Persekutuan (Fed) perlu menangani kejutan pertumbuhan perlahan akibat penetapan pinjaman yang lebih ketat akibat krisis beberapa bank di AS,” katanya kepada Bernama.Berbeza dengan Fed, Innes berkata People's Bank of China tidak menghadapi mana-mana halangan ini, membenarkan penggubal dasar menumpukan pada dasar propertumbuhan domestik apabila bertindak balas terhadap kejutan luaran.“Lebih banyak rangsangan terutamanya ditujukan kepada pembangunan infrastruktur di China akan menguntungkan eksport Malaysia oleh itu ringgit,” katanya.Ketua Ekonomi Bank Muamalat Malaysia Bhd Mohd Afzanizam Abdul Rashid berkata ringgit mencatatkan prestasi baik hari ini, mencatat RM4.409 sebelum berlegar sekitar RM4.413.“Indeks dolar AS jatuh kepada 102.016 daripada penutupan semalam sebanyak 102.204 mata. Nampaknya pasaran kini menunggu data IHP AS dengan IHP teras dijangka masuk pada 0.4 peratus bulan ke bulan pada bulan Mac daripada 0.5% sebelum ini,” katanya.Sementara itu, ringgit diniagakan tinggi berbanding sekumpulan mata wang utama.Unit tempatan naik berbanding euro kepada 4.8159/8219 daripada 4.8196/8251 ketika ditutup pada Selasa, melonjak berbandin pound Britain kepada 5.4716/4784 daripada 5.4939/5002 dan merosot berbanding yen Jepun kepada 3.2943/2987 daripada 3.3173/3216 semalam.Mata wang tempatan diniagakan tinggi berbanding mata wang ASEAN.Ringgit meningkat berbanding peso Filipina pada 7.98/7.99 daripada 8.04/8.06 ketika ditutup pada Selasa dan naik berbanding dolar Singapura pada 3.3104/3150 daripada 3.3156/3196 semalam.Ia bertambah berbanding rupiah Indonesia pada 296.0/296.6 daripada 296.6/297.10 pada Selasa dan mengukuh berbanding baht Thai kepada 12.8657/8874 daripada 12.8998/9193 sebelumnya. -BERNAMA

(Ringgit ditutup tinggi berbanding dolar US)


Niaga hadapan emas terus kekalkan trend meningkat

KUALA LUMPUR, 12 April- Niaga hadapan emas di Bursa Malaysia Derivatives ditutup meningkat pada hari ini dengan sebanyak 23 lot telah diniagakan.Kontrak bulan semasa April 2023 berada pada US$2,014.20 setiap troy auns (US$1=RM4.41) berbanding paras US$2,007.90 setiap troy auns pada Selasa.Selain itu, kontrak masing-masing bagi Mei 2023, Jun 2023, Julai 2023 dan Ogos 2023 berjumlah US$2,024.00 setiap troy auns daripada US$2,017.70 troy auns sebelum ini.Harga fizikal emas pula pada US$2,002.70 setiap troy auns sebagaimana diterbitkan dalam penetapan petang oleh pihak London Bullion Market Association pada 11 April, 2023. -BERNAMA

(Niaga hadapan emas ditutup tinggi dengan sebanyak 23 lot telah diniagakan)


KUALA LUMPUR, 12 April- Bursa Malaysia mengakhiri aliran peningkatan selama tiga hari berturut-turut apabila ditutup rendah hari ini berikutan aktiviti pengambilan untung, kata peniaga.Pada 5.00 petang, indeks utama FTSE Bursa Malaysia KLCI (FBM KLCI) susut 1.15 mata kepada 1,434.74 daripada paras 1,435.89 pada akhir dagangan semalam.Indeks penanda aras itu dibuka meningkat 1.13 mata kepada 1,437.02 dan bergerak dalam jajaran 1,429.00 hingga 1,437.08 sepanjang sesi dagangan hari ini.Sentimen pasaran adalah negatif dengan kaunter rugi mengatasi untung iaitu 469 berbanding 359 manakala 424 kaunter lain tidak berubah, sebanyak 1,011 tidak diniagakan dan 23 yang lain digantung dagangannya.Jumlah dagangan sebanyak 2.79 bilion unit bernilai RM1.78 bilion.Naib Presiden Penyelidikan Ekuiti Rakuten Trade Sdn Bhd Thong Pak Leng berkata peringkat serantau menyaksikan indeks utama masing-masing ditutup bercampur-campur berikutan petunjuk dengan prestasi sama daripada pasaran saham semalaman di peringkat global.Prestasi itu dicatatkan ketika pelabur sedang menunggu pengumuman data Indeks Harga Pengguna Amerika Syarikat (AS) pada lewat hari ini.“Biarpun sentimen berhati-hati ketara di peringkat serantau, kami menjangkakan prospek pasaran ekuiti tempatan kekal positif berikutan penilaian dan keadaan ekonomi yang bertambah baik.“Sehubungan itu, kami menjangkakan FBM KLCI akan diniagakan dalam lingkungan 1,430-1,445 bagi tempoh berbaki minggu ini,” katanya kepada Bernama.Saham wajaran tinggi menyaksikan Maybank turun tiga sen kepada RM8.70; Tenaga Nasional susut 12 sen kepada RM9.01; CIMB naik dua sen kepada RM5.24; Public Bank menokok tiga sen kepada RM4.02 dan Petronas Chemicals meraih tiga sen kepada RM7.39.Bagi saham aktif, Revenue naik enam sen kepada 33 sen; Hong Seng meningkat setengah sen kepada 13 sen; My EG naik 2.5 sen kepada 77 sen manakala Velesto susut setengah sen kepada 23 sen dan Top Glove rugi tiga sen kepada RM1.12.

(Bursa Malaysia ditutup rendah susulan aktiviti ambil untung)

Di papan indeks menyaksikan Indeks FBM Emas naik 1.17 mata kepada 10,555.96; Indeks FBM 70 meningkat 29.11 mata kepada 13,814.87; Indeks FBMT 100 naik 0.90 mata kepada 10,234.58; Indeks FBM Emas Syariah susut 8.96 mata kepada 10,902.97 manakala Indeks FBM ACE turun 37.43 mata kepada 5,308.90.Dari segi sektor, Indeks Perkhidmatan Kewangan meraih 1.25 mata kepada 15,784.92; Indeks Tenaga menokok 9.74 mata kepada 882.56; Indeks Perladangan menambah 17.44 mata kepada 6,857.97 manakala Indeks Produk dan Perkhidmatan Perindustrian turun 0.07 mata kepada 175.21.Jumlah dagangan di Pasaran Utama susut kepada 1.90 bilion unit bernilai RM1.56 bilion daripada 2.14 bilion unit bernilai RM1.57 bilion, semalam.Selain itu, waran berkurangan kepada kepada 316.66 juta unit bernilai RM44.99 juta daripada 381.61 juta unit bernilai RM68.98 juta, sebelum ini.Di Pasaran ACE, jumlah dagangan meningkat kepada 574.44 juta saham bernilai RM176.68 juta berbanding 524.51 juta saham bernilai RM188.01 juta, semalam.Kaunter produk dan perkhidmatan pengguna menyumbang sebanyak 282.45 juta saham yang diniagakan di Pasaran Utama manakala produk dan perkhidmatan perindustrian (314.16 juta); pembinaan (73.43 juta); teknologi (406.05 juta); SPAC (sifar); perkhidmatan kewangan (49.79 juta); hartanah (201.58 juta); perladangan (28.04 juta); REIT (4.04 juta); dana tertutup (46,700); tenaga (182.69 juta); penjagaan kesihatan (178.54 juta); telekomunikasi dan media (58.59 juta); pengangkutan dan logistik (81.42 juta) serta utiliti (43.71 juta). -BERNAMA


Jumlah wang tak dituntut RM11 bilion - Ahmad Maslan

(Timbalan Menteri Kewangan, Datuk Seri Ahmad Maslan)

PUTRAJAYA, 12 April- Terdapat kira-kira RM11 bilion Wang Tak Dituntut (WTD) milik awam yang masih belum dituntut setakat Mac lalu.Menurut Timbalan Menteri Kewangan Datuk Seri Ahmad Maslan, sejak 1977, Jabatan Akauntan Negara (JANM) telah menerima serahan WTD berjumlah RM14.1 bilion daripada syarikat atau firma di negara ini.Daripada jumlah tersebut, bayaran balik berjumlah RM3.2 bilion telah dibuat kepada empunya seperti akaun simpanan, insurans dan deposit."Sebahagian besar daripada RM11 bilion WTD ini, kerajaan laburkan dalam simpanan tetap selaras dengan Akta Tatacara Kewangan 1957 dan faedah yang diperoleh daripada simpanan tetap diakaunkan ke Akaun Hasil Disatukan."Daripada simpanan tetap itu, kita dapat faedah RM250 juta dan wang itu kita guna untuk rakyat," katanya kepada pemberita selepas mengadakan lawatan ke JANM di Putrajaya hari ini.

(Datuk Seri Ahmad Maslan ketika  mengadakan lawatan ke JANM di Putrajaya hari ini)

Ahmad berkata WTD ditakrifkan sebagai wang yang kena dibayar di sisi undang-undang kepada empunya tetapi tidak dibayar dalam satu tempoh masa lebih setahun, wang dalam kredit sesuatu akaun yang telah tidak dikendalikan oleh empunya dengan apa cara sekalipun dalam satu tempoh lebih tujuh tahun, dan wang dalam kredit sesuatu akaun dagangan yang telah tidak dikendalikan melalui apa-apa urus niaga dalam satu tempoh masa lebih dua tahun.Pemilik WTD diseru supaya menuntut wang masing-masing dengan mengemukakan permohonan melalui portal eGUMIS, kaunter JANM di seluruh negara atau melalui mel yang dihantar terus ke pejabat WTD Putrajaya.Menurutnya, portal eGUMIS yang dilancarkan pada 2020 menerima kira-kira 17.2 juta pelawat setakat bulan lepas dengan bilangan pengguna berdaftar adalah hampir 4.4 juta pengguna."Dalam tempoh sama, sebanyak 354,912 permohonan tuntutan WTD dalam talian telah diterima dan daripada jumlah itu, sebanyak RM199 juta amaun tuntutan WTD telah diproses," katanya.Ahmad berkata JANM sedang membangunkan aplikasi mudah alih eGUMIS Mobile yang dijangka boleh mula digunakan pada suku keempat tahun ini.


Proton perkenal pakej servis Rahmah sempena Aidilfitri

PUTRAJAYA, 12 April- Pengeluar kereta nasional, PROTON menawarkan pemeriksaan keselamatan 40 mata percuma dan pakej servis berharga RM150 bermula hari ini sehingga 31 Mei. Inisiatif ditawarkan melalui Kempen PROTON Rahmah 2023 bagi menyahut inisiatif kerajaan untuk membantu mengurangkan kos sara hidup golongan berpendapatan rendah menjelang Hari Raya Aidilfitri. Timbalan Ketua Pegawai Eksekutifnya, Roslan Abdullah berkata, kempen itu menggalakkan pemilik Proton menghantar kenderaan mereka ke pusat servis bertauliah yang bermula hari ini hingga 31 Mei hadapan."Proton adalah pengeluar kereta pertama yang melaksanakan inisiatif ini. Kempen ini meliputi pemeriksaan 40 mata percuma dengan pakej servis berharga RM150 berbanding caj biasa RM200 sebelum ini yang mana kos dikongsi sama rata antara Proton Edar dan pengedar."Ia juga sebagai aktiviti tanggungjawab sosial korporat (CSR) kami dan berharap pemilik digalakkan melakukan penyelenggaraan kenderaan mereka sebelum memulakan perjalanan pulang ke kampung," katanya pada majlis pelancaran yang diadakan di Putrajaya.

(Timbalan Ketua Pegawai Eksekutif PROTON, Roslan Abdullah)

Hadir sama, Menteri Pelaburan Perdagangan dan Industri (MITI), Tengku Datuk Seri Zafrul Tengku Abdul Aziz dan Pengerusi Proton Datuk Seri Syed Faisal Albar."Saya harap syarikat-syarikat auto lain akan dapat mengikut contoh terutamanya dalam musim perayaan ini untuk membantu golongan yang memerlukan sedikit sebanyak ," kata Tengku Zafrul.Kempen ini turut disasarkan kepada pemilik Proton Persona, Iriz, Exora, Saga serta model terdahulu Waja dan Wira.


Bursa Malaysia rendah pada sesi awal pagi

KUALA LUMPUR, 12 April-Bursa Malaysia diniagakan rendah pada sesi awal dagangan pagi ini kerana sentimen pasaran begitu berhati-hati menjelang pengeluaran data inflasi Amerika Syarikat (AS) yang dijangkakan malam ini.Pada 9.10 pagi, FTSE Bursa Malaysia KLCI (FBM KLCI) susut 3.53 mata kepada 1,432.36 daripada penutup semalam pada 1,435.89.Indeks utama memulakan dagangan pada paras 1,437.02, meningkat 1.13 mata.Bagaimanapun, pergerakan harga di pasaran secara keseluruhan positif dengan kaunter untung mengatasi kaunter rugi 162 berbalas 159, manakala 230 kaunter tidak berubah, 1,712 tidak diniagakan dan 23 yang lain digantung.Jumlah dagangan 308.61 juta unit bernilai RM98.85 juta.Naib Presiden Penyelidikan Ekuiti Rakuten Trade Sdn Bhd Thong Pak Leng berkata pelabur akan mencari petunjuk baharu daripada data Indeks Harga Pengguna Amerika Syarikat (AS) yang mungkin mencerminkan kadar AS.“Justeru, kami mengunjurkan FBM KLCI berlegar dalam julat 1,430-1,440 hari ini.“Kami percaya pengumpulan saham perbankan akan berterusan dan menjangka kaunter berkaitan teknologi menghadapi beberapa kesukaran berikutan permintaan global yang semakin perlahan,” katanya kepada Bernama.Dalam kalangan saham wajaran tinggi, Maybank dan Petronas Chemicals masing-masing susut tiga sen kepada RM8.68 dan RM7.33, Tenaga Nasional turun empat sen menjadi RM9.09 dan Public Bank tidak berubah pada RM3.99 manakala CIMB meningkat dua sen kepada RM5. .24.Bagi saham aktif, Hong Seng menokok setengah sen kepada 13 sen, Revenue Group menambah 5.5 sen kepada 32.5 sen dan Classita meningkat satu sen kepada 18.5 sen manakala Ta Win turun setengah sen menjadi 5.5 sen dan Jade Marvel susut satu sen kepada 30 sen.Di papan indeks, Indeks FBM Emas susut 17.59 mata kepada 10,537.20, Indeks FBMT 100 menguncup 18.03 mata menjadi 10,217.45 dan Indeks FBM Emas Syariah turun 24.64 mata kepada 10,887.28,Sementara itu, Indeks FBM ACE meningkat 7.27 mata kepada 5,353.60 dan indeks FBM 70 menambah 5.21 mata kepada 13,790.97.Mengikut sektor, Indeks Perkhidmatan Kewangan turun 7.01 mata kepada 15,776.66, Indeks Produk dan Perkhidmatan Perindustrian menyusut 0.70 mata menjadi 174.58 manakala Indeks Tenaga meningkat 3.95 mata kepada 876.77 dan Indeks Perladangan menambah 2.05 mata kepada 6,842.58.-BERNAMA


Ringgit dibuka tinggi

KUALA LUMPUR, 12 April- Nilai ringgit meningkat kembali dan dibuka tinggi berbanding dolar AS pada sesi awal dagangan Rabu walaupun kebanyakan pelabur masih menantikan lebih banyak petunjuk berhubung rentak inflasi di Amerika Syarikat daripada Indeks Harga Pengguna (CPI) bulan Mac, kata seorang penganalisis.Pada 9 pagi, mata wang tempatan menambah nilai kepada 4.4145/4180 berbanding dolar AS daripada kadar penutup Selasa 4.4160/4210.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata peserta pasaran akan menganalisis pandangan mereka mengenai kadar AS berdasarkan kepada data IHP AS."Beberapa siri ucapan Rizab Persekutuan minggu ini juga boleh membentuk keyakinan pemain pasaran yang kami fikir akan menyebelahi kepada meningkatkan kadar faedah," katanya kepada Bernama.Sementara itu, Tabung Kewangan Antarabangsa (IMF) dalam Tinjauan Ekonomi Dunia (WEO) terbarunya telah menurunkan unjuran pertumbuhan keluaran dalam negara kasar (KDNK) global mereka untuk 2023 dan 2024, masing-masing kepada 2.8 peratus dan 3.0 peratus.Menurut Mohd Afzanizam, ini mewakili pengurangan 0.1 mata peratusan daripada unjuran Januari dan ia dikaitkan dengan inflasi yang sangat tinggi, serta kegawatan sektor kewangan baru-baru ini yang boleh menjejaskan senario asas untuk satu penurunan sederhana."Bagi ringgit, ia akan terus berada pada sekitar RM4.41 dan RM4.42 hari ini kerana pelabur dijangka kekal terkawal," katanya.Ringgit diniagakan lebih tinggi berbanding sekumpulan mata wang utama, kecuali menyusut nilai berbanding euro kepada 4.8224/8262 daripada 4.8196/8251 pada penutup Selasa.Mata wang tempatan menambah nilai berbanding pound Britain kepada 5.4868/4911 daripada 5.4939/5002 dan mengukuh berbanding yen Jepun kepada 3.3025/3054 berbanding 3.3173/3216 semalam.Berbanding mata wang Asean, mata wang tempatan didagangkan lebih tinggi.Ringgit lebih tinggi berbanding peso Filipina pada 8.02/8.04 daripada 8.04/8.06 pada penutup Selasa dan meningkat berbanding dolar Singapura pada 3.3132/3161 daripada 3.3156/3196 semalam.Mata wang tempatan menokok sedikit berbanding rupiah Indonesia pada 296.50/296.90 daripada 296.6/297.10 pada Selasa dan naik berbanding baht Thailand kepada 12.8796/8955 daripada 12.8998/9193 sebelumnya.- BERNAMA


Bursa Malaysia dibuka mendatar

KUALA LUMPUR, 11 April- Bursa Malaysia dibuka mendatar pagi ini menjelang pengeluaran data Indeks Harga Pengguna Amerika Syarikat (AS) serta beberapa siri laporan pendapatan bank untuk memulakan musim pendapatan.Pada 9.05 pagi, FTSE Bursa Malaysia KLCI (FBM KLCI) meningkat sebanyak 0.24 mata kepada 1,428.37 daripada penutup semalam pada 1,428.13.Indeks utama dibuka pada paras 1,429.12, lebih tinggi sebanyak 0.99 mata.Pergerakan harga di pasaran menyaksikan kaunter untung mengatasi kaunter rugi 127 berbalas 107, manakala 240 kaunter tidak berubah, 1,759 tidak diniagakan dan 13 yang lain digantung.Jumlah dagangan 232.12 juta unit bernilai RM65.16 juta.Menurut Malacca Securities Sdn Bhd menerusi nota penyelidikannya hari ini,  Wall Street ditutup bercampur-campur semalaman kerana pelabur mencari petunjuk baharu daripada data IHP AS yang akan dikeluarkan pada Rabu serta pendapatan bank-bank utama iaitu JP Morgan, Wells Fargo dan Citigroup minggu ini.Selain itu, ia menjangkakan aktiviti memburu saham murah berterusan dengan mengharapkan pemulihan selanjutnya dalam pasaran buruh berikutan kadar pengangguran yang lebih baik, turun kepada 3.5 peratus pada bulan Februari.Bagi fokus sektor pula, firma pembrokeran itu berkata pelabur mungkin memihak kepada kaunter minyak dan gas memandangkan harga minyak kekal kukuh.“Pada masa yang sama, pelabur mungkin menyaksikan aktiviti memburu saham murah yang seterusnya dalam sektor defensif seperti telekomunikasi, perbankan dan keperluan pengguna.

"Sementara itu, sektor penjagaan kesihatan turut memperoleh momentum,” katanya.Dalam kalangan saham wajaran tinggi, Maybank menokok dua sen kepada RM8.67, CIMB meningkat satu sen menjadi RM5.19, Public Bank dan Petronas Chemicals masing-masing tidak berubah pada RM3.89 dan RM7.40 manakala Tenaga Nasional susut enam sen kepada RM9.12.Bagi saham aktif, Hong Seng, Leform dan Tanco masing-masing naik satu sen untuk mencatatkan harga 12.5 sen, 23.5 sen dan 47.5 sen, Barakah Offshore Petroleum menokok 1.5 sen kepada 6.5 sen manakala Dolphin International kekal pada 1.5 sen.Di papan indeks, Indeks FBM Emas menambah 1.79 mata kepada 10,502.88, Indeks FBMT 100 memperoleh 1.24 mata menjadi 10,185.96 dan Indeks FBM ACE menokok 2.85 mata pada 5,306.39.Indeks FBM 70 pula susut  0.38 mata kepada 13,735.93  manakala Indeks Syariah Emas FBM turun 4.04 mata kepada 10,853.30.Mengikut sektor, Indeks Perkhidmatan Kewangan mengembang 19.10 mata kepada 15,723.22, Indeks Produk dan Perkhidmatan Perindustrian menokok 0.05 mata kepada 174.21 dan Indeks Perladangan meningkat 5.29 mata kepada 6,813.01  manakala Indeks Tenaga susut 1.38 mata kepada 863.03-BERNAMA


Ringgit dibuka rendah berbanding dolar AS

KUALA LUMPUR, 11 April- Indeks Dolar AS (DXY) yang mengukuh semalaman selepas dirangsang oleh peningkatan hasil Perbendaharaan Amerika Syarikat (AS) mendorong ringgit dibuka rendah pagi ini berbanding dolar AS, kata seorang penganalisis.Pada 9 pagi, mata wang tempatan menyusut nilai kepada 4.4130/4185 berbanding dolar AS daripada kadar penutup Isnin pada paras 4.4070/4120.Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid berkata DXY AS terus bergerak tinggi sebanyak 0.48 peratus kepada 102.578 mata selepas Rizab Persekutuan (Fed) mengekalkan pendirian mereka terhadap kenaikan kadar faedah.Dilaporkan bahawa ahli jawatankuasa penetapan kadar John Carroll Williams yang merupakan Presiden Fed Bank of New York berkata kadar kenaikan kadar adalah punca utama kejatuhan dua bank pada bulan Mac."Justeru, pasaran menjangkakan satu lagi kenaikan suku mata dalam Kadar Dana Fed pada mesyuarat Jawatankuasa Pasaran Terbuka Persekutuan (FOMC) akan datang pada 2-3 Mei."Bagi ringgit, ia akan kekal lemah dan bergerak dalam julat yang sempit," kata Afzanizam kepada Bernama.Selain itu, peserta pasaran turut menantikan data Indeks Harga Pengguna (CPI) AS yang akan dikeluarkan pada Rabu, katanya."Tetapi buat masa ini, pasaran mata wang bimbang mengenai keputusan Fed dan akan memantau dengan teliti data CPI AS," katanya.

(Pada 9 pagi, mata wang tempatan menyusut nilai kepada 4.4130/4185 berbanding dolar AS daripada kadar penutup Isnin pada paras 4.4070/4120/Foto Hiasan)

Sementara itu, ringgit diniagakan tinggi berbanding sekumpulan mata wang utama.Mata wang tempatan menambah nilai berbanding euro kepada 4.8000/8060 daripada 4.8063/8117 pada penutup Isnin, meningkat berbanding pound Britain untuk mencatatkan paras 5.4712/4781 daripada 5.4801/4863 dan lebih tinggi berbanding yen Jepun kepada 3.3076/3120 berbanding 3.3346/3386 sebelumnya.Berbanding mata wang Asean pula, ringgit diniagakan bercampur-campur.Mata wang tempatan meningkat berbanding peso Filipina pada 8.08/8.11 daripada 8.10/8.11 sebelumnya dan mengukuh berbanding dolar Singapura kepada 3.3131/3174 daripada 3.3158/3200.Ringgit menyusut nilai rupiah Indonesia pada 296.10/296.60 daripada 295.70/296.10 pada penutup Isnin dan turun berbanding baht Thailand kepada 12.8408/8624 daripada 12.8338/8547 sebelumnya.-BERNAMA


Niaga hadapan MSM ditutup tinggi

KUALA LUMPUR, 10 April- Niaga hadapan minyak sawit mentah (MSM) di Bursa Malaysia Derivatives ditutup tinggi hari ini disokong oleh paras stok minyak sawit yang rendah di negara ini. Laporan Lembaga Minyak Sawit Malaysia (MPOB) hari ini menunjukkan stok minyak sawit Malaysia turun 21.08 peratus kepada 1.67 juta tan metrik pada Mac daripada 2.12 juta tan metrik pada bulan sebelumnya. Ketua penyelidik komoditi Sunvin Group yang berpangkalan di Mumbai Anilkumar Bagani berkata data stok yang rendah itu telah dijangkakan oleh peniaga. Anilkumar berkata bagaimanapun stok akhir minyak sawit Malaysia bagi Mac masih lagi tinggi bagi asas tahun ke tahun berbanding 1.474 juta tan metrik yang direkodkan pada akhir Mac 2022.

“Penurunan eksport minyak sawit Malaysia dijangkakan semasa tempoh 1-10 April apabila penyelidik kargo Intertek Testing Services (ITS) mengunjurkan ia berjumlah 322,985 tan metrik, turun sebanyak 35.6 peratus daripada tempoh 1-10 Feb.“Angka ini dijangkakan meskipun Indonesia mengurangkan bekalan eksport, menunjukkan permintaan destinasi sangat rapuh, kerana paras stok yang tinggi di pasaran destinasi telah mengehadkan minat membeli minyak sawit,” katanya. Pada penutup dagangan, kontrak bulan semerta April 2023 dan Mei 2023 melonjak RM107 setiap satu masing-masing kepada RM4,327 dan RM4,061 setan metrik, manakala Jun 2023 naik RM43 kepada RM3,837.Kontrak Julai 2023 meningkat RM10 kepada RM3,708 setan metrik.Kontrak Ogos 2023 turun RM23 kepada RM3,629 setan metrik dan September 2023 berkurangan RM30 kepada RM3,591.Jumlah dagangan menokok kepada 77,330 lot daripada 63,875 lot pada Jumaat minggu lepas manakala kepentingan terbuka naik sedikit kepada 196,349 kontrak daripada 196,321 kontrak sebelumnya.Harga MSM fizikal bagi April Selatan menambah RM50 kepada RM4,350 setan metrik.- BERNAMA


Ringgit susut berbanding dolar AS

KUALA LUMPUR, 10 April - Ringgit susut lagi berbanding dolar Amerika Syarikat (AS) hari ini selepas dolar mengalami pemulihan susulan data ekonomi yang kukuh di AS dan menjelang laporan inflasinya yang akan diumumkan pada pertengahan minggu ini, kata penganalisis. Pada pukul 6 petang, ringgit turun kepada 4.4070/4120 berbanding dolar US daripada 4.3995/4035 yang disaksikan semasa Jumaat lepas. Pengarah Urusan SPI Asset Management, Stephen Innes berkata dolar US diniagakan lebih kukuh pada Isnin, berdasarkan data senarai gaji bukan ladang (NFP) AS yang agak mantap.Dilaporkan pada Jumaat lalu, NFP AS meningkat sebanyak 236,000 pekerjaan pada Mac, hampir mencecah anggaran pasaran iaitu pada paras 240,000. "Oleh itu, hasil (bon) AS menjadi sedikit tinggi dan ini menjejaskan sentimen ringgit," katanya kepada Bernama. Ketua Ahli Ekonomi Bank Muamalat Malaysia Bhd, Mohd Afzanizam Abdul Rashid berkata ringgit bergerak dalam jajaran kecil hari ini, berlegar sekitar RM4.402 hingga RM4.411 berbanding dolar US dan kebanyakannya lemah berbanding mata wang utama.

Beliau juga berkata, dolar Singapura pula telah menokok berbanding dolar US selepas Penguasa Kewangan Singapura (MAS) mungkin akan mengetatkan dasar monetarinya dengan membenarkan peningkatan selanjutnya terhadap Kadar Pertukaran Efektif nominal Dolar Singapura (SGDNEER) pada 14 April.Ringgit diniagakan kebanyakannya rendah berbanding sekumpulan mata wang utama.Ia lemah berbanding euro kepada 4.8063/8117 daripada 4.8016/8060 dan jatuh berbanding pound Britain kepada 5.4801/4863 daripada 5.4730/4780 sebelumnya, namun meningkat berbanding yen Jepun kepada 3.3346/3386 daripada 3.3411/3443. Ringgit juga diniagakan kebanyakannya lebih rendah berbanding mata wang Asean.Ia kurang bermaya berbanding euro pada 8.10/8.11 daripada 8.08/8.09 sebelum ini dan menyusut berbanding dolar Singapura kepada 3.3158/3200 daripada 3.3079/3114. Ringgit juga merosot berbanding rupiah Indonesia pada 295.70/296.10 daripada 295.00/295.30 tetapi naik berbanding baht Thailand kepada 12.8338/8547 daripada 12.9090/9279 sebelum ini. -BERNAMA


Kadar antara bank jangka pendek ditutup stabil susulan operasi BNM

KUALA LUMPUR, 10 April - Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional meningkat kepada RM38.70 bilion daripada RM35.48 bilion, manakala mudah tunai dana Islam berkurangan menjadi RM27.81 bilion daripada RM32.15 bilion pagi ini.Awal hari ini, bank pusat menjalankan tender pasaran wang konvensional, tender Program Murabahah Komoditi (CMP), dua tender Qard dan tiga tender repo berbalik.

Selain itu, ia turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada 4 petang, BNM menawarkan tender pasaran wang konvensional bernilai sehingga RM38.30 bilion dan tender pasaran wang Murabahah RM27.80 bilion, kedua-duanya untuk wang sehari.Pada 7 April 2023, Kadar Semalaman Islam Malaysia (MYOR-i) ialah 2.75 peratus. -BERNAMA


Pasaran getah ditutup tinggi

KUALA LUMPUR, 10 April- Pasaran getah Malaysia ditutup tinggi pada Isnin disokong oleh kenaikan dalam pasaran niaga hadapan getah serantau ditambah dengan penurunan ringgit berbanding dolar AS, kata seorang peniaga. Beliau berkata pemulihan sektor perbankan Amerika Syarikat (AS) terus meningkatkan lagi sentimen pasaran.“Bagaimanapun, kenaikan dalam pasaran getah dikekang oleh penurunan harga minyak mentah apabila pelabur mengambil kira prospek bekalan terhad daripada pengeluar Pertubuhan Negara-Negara Pengeksport Petroleum Plus (OPEC+) bermula Mei berikutan kebimbangan terhadap pertumbuhan global yang lemah yang boleh menjejaskan permintaan bahan api,” katanya. Harga Lembaga Getah Malaysia (LGM) bagi Standard Malaysian Rubber 20 (SMR 20) meningkat 1.0 sen kepada 579.50 sen sekilogram berbanding Khamis minggu lepas, manakala lateks pukal naik setengah sen kepada 502.00 sen sekilogram. Pada 5 petang, harga penutup LGM bagi SMR 20 berada pada 580.50 sen sekilogram, manakala lateks pukal pada 502.50 sen sekilogram.Pasaran getah tempatan ditutup pada Jumaat lepas sempena sambutan Hari Good Friday.- BERNAMA


Bursa Malaysia ditutup bercampur-campur, seiring dengan pasaran serantau

KUALA LUMPUR, 10 April - Bursa Malaysia ditutup bercampur-campur pada Isnin, dengan indeks utama bergerak dalam julat terhad, seiring dengan prestasi bursa serantau.Pada 5 petang, FTSE Bursa Malaysia KLCI (FBM KLCI) naik 1.09 mata kepada 1,428.13 daripada 1,427.04 ketika ditutup pada Jumaat minggu lepas.Indeks barometer itu dibuka 0.85 mata lebih tinggi kepada 1,427.89 sebelum bergerak di antara 1,425.19 dengan 1,429.65 sepanjang hari.Lingkungan pasaran adalah negatif apabila kaunter rugi mengatasi kaunter untung sebanyak 405 berbanding 395, manakala 396 kaunter tidak berubah, 1,021 kaunter tidak diniagakan dan 13 yang lain digantung.Jumlah dagangan sebanyak 3.07 bilion unit bernilai RM1.45 bilion.Di peringkat rantau, Nikkei 225 Jepun meningkat 0.42 peratus kepada 27,633.66; Kospi Korea Selatan menokok 0.87 peratus kepada 2,512.08; Indeks Straits Times Singapura turun 0.18 peratus kepada 3,294.43, manakala Indeks SSE Komposit China kurang 0.37 peratus kepada 3,315.36.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata pembelian semasa harga murah dalam bursa tempatan dijangkakan berterusan memandangkan penilaian lebih rendah ke atas FBM KLCI.“Buat masa ini, indeks yang menjadi penanda aras pasaran didagangkan pada nisbah harga hadapan 2023 kepada keuntungan sebanyak 13 kali berbanding purata lima tahun sebanyak 15 kali.“Tambahan pula, sokongan belian daripada dana asing adalah agak ketara, justeru, kami berpandangan indeks akan menunjukkan prestasi yang lebih positif dan ia dijangkakan berlegar dalam julat 1,425 hingga 1,440 minggu ini,” katanya kepada Bernama.

Thong juga berkata pelabur semakin yakin Rizab Persekutuan Amerika Syarikat akan mengurangkan kadar pada separuh kedua tahun ini untuk mengelakkan kemelesetan ekonomi.Antara saham wajaran tinggi, CIMB menokok dua sen kepada RM5.18, manakala Maybank dan Public Bank masing-masing susut satu sen kepada RM8.65 dan RM3.98, Petronas Chemicals turun 10 sen kepada RM7.40, dan TNB kurang lima sen kepada RM9.18.Bagi saham aktif, Top Glove meningkat lapan sen kepada RM1.15, Aimflex naik setengah sen kepada 17.5 sen, Zen Tech dan BSL Corp masing-masing mendatar pada 2.5 sen dan lima sen, manakala Fitters Diversified susut dua sen kepada lima sen.Di papan indeks, Indeks FBM Emas menambah 22.64 mata kepada 10,501.09; Indeks FBMT 100 menokok 23.68 mata kepada 10,184.72; Indeks FBM 70 meningkat 97.56 mata kepada 13,736.31; Indeks FBM Emas Syariah naik 22.64 mata kepada 10,501.09 manakala Indeks FBM ACE turun 23.14 mata kepada 5,303.54.Dari segi sektor, Indeks Perkhidmatan Kewangan meningkat 2.85 mata kepada 15,704.12; Indeks Perladangan naik 76.05 mata kepada 6,807.72; Indeks Tenaga menambah 0.90 mata kepada 864.41 sementara Indeks Produk dan Perkhidmatan Perindustrian susut 0.59 mata kepada 174.16.Jumlah dagangan Pasaran Utama meningkat kepada 2.08 bilion unit bernilai RM1.23 bilion daripada 1.74 bilion unit bernilai RM1.23 bilion pada Jumaat minggu lepas.Jumlah dagangan waran berkurangan kepada 120.21 juta unit bernilai RM10.95 juta daripada 133.69 juta unit bernilai RM11.30 juta sebelumnya.Jumlah dagangan Pasaran ACE melonjak kepada 868.38 juta saham bernilai RM207.34 juta daripada 460.49 juta saham bernilai RM142.29 juta Jumaat lepas.Kaunter produk dan perkhidmatan pengguna menyumbang 266.58 juta saham yang didagangkan di Pasaran Utama; produk dan perkhidmatan perindustrian (754.80 juta); pembinaan (62.04 juta); teknologi (147.31 juta); SPAC (sifar), perkhidmatan kewangan (35.08 juta); hartanah (211.26 juta); perladangan (21.81 juta); REIT (5.17 juta), dana tertutup (49,400); tenaga (145.38 juta); penjagaan kesihatan (299.53 juta); telekomunikasi dan media (65.20 juta); pengangkutan dan logistik (51.15 juta); serta utiliti (21.54 juta). - BERNAMA


Kadar penggangguran bulan Februari turun 3.5 peratus

KUALA LUMPUR, 10 April - Kadar pengangguran pada Februari 2023 turun kepada 3.5 peratus.Bilangan penganggur pada bulan Februari terus menunjukkan trend penurunan dengan pengurangan 0.7 peratus kepada 591.9 ribu orang. Kadar penyertaan tenaga buruh pada bulan tersebut lebih tinggi iaitu pada 69.9 peratus berbanding 69.8 peratus pada Januari 2023. Situasi menggalakkan ini berikutan pertambahan berterusan dalam bilangan penduduk bekerja, manakala bilangan penganggur menunjukkan trend penurunan.Mengikut sektor ekonomi, bilangan penduduk bekerja dalam sektor Perkhidmatan terus meningkat, terutamanya dalam aktiviti Perkhidmatan makanan dan minuman.

Trend sama turut dilihat dalam Sektor Pembuatan, Pembinaan, Perlombongan dan pengkuarian serta Pertanian.Mengulas prestasi keseluruhan bagi Februari 2023, Ketua Perangkawan Malaysia, Datuk Sri Dr. Mohd Uzir Mahidin berkata, kedudukan pasaran buruh negara terus stabil, sejajar perkembangan aktiviti ekonomi semasa. Pertumbuhan dalam semua sektor ekonomi dan keperluan lebih ramai pekerja bagi menyokong permintaan domestik, akan mendorong peningkatan dalam permintaan buruh. Justeru, momentum pemulihan dijangka akan berterusan pada bulan-bulan berikutnya.


PNB pasang 59 pengecas EV di seluruh negara

KOTA BHARU, 10 April-Permodalan Nasional Berhad (PNB) dengan kerjasama Gentari Sdn Bhd (Gentari), akan menyediakan  59 kemudahan pengecas Kenderaan Elektrik (EV) menjelang akhir tahun ini di 18 lokasi.Ketua Pegawai Pelaburan, Pelaburan Persendirian dan Strategik PNB, Rick Ramli dalam satu kenyataan media berkata Hotel Perdana Kota Bharu menjadi perintis kepada kerjasama itu dan pengecas tersebut merupakan yang pertama untuk Kumpulan PNB dan inisiatif pertama seumpamanya di Kelantan yang beroperasi 24 jam sehari.Menurut Rick, inisiatif itu sejajar dengan komitmen Rangka Kerja Kelestarian PNB bagi memacu usaha penyahkarbon dalam akan menyokong ekosistem EV di bawah Pelan Tindakan Mobiliti Rendah Karbon Kerajaan Malaysia 2021 – 2030.Sementara itu, Ketua Pegawai Operasi, Gentari Green Mobility, Haikal Zubir berkata, pihaknya berbesar hati dapat bekerjasama dengan PNB yang mempunyai visi yang sama iaitu ke arah mobiliti hijau.Ujarnya, menerusi kerjasama itu, Gentari akan menyediakan infrastruktur yang diperlukan di hartanah PNB untuk menyokong keperluan pemandu kenderaan elektrik, bermula dengan Perdana Kota Bharu, Kelantan.

(Ketua Pegawai Pelaburan, Pelaburan Persendirian dan Strategik PNB, Rick Ramli rasmikan pengecas kereta elektrik (EV) di Kota Bharu/ FOTO RTM)


Bursa Malaysia dibuka bercampur-campur

KUALA LUMPUR, 10 April- Bursa Malaysia dibuka bercampur-campur pagi ini di tengah-tengah kenaikan harga minyak mentah serta kegiatan memburu saham berharga murah yang berterusan.Pada 9.05 pagi, FTSE Bursa Malaysia KLCI (FBM KLCI) meningkat 1.43 mata kepada 1,428.47 daripada 1,427.04 pada penutup Jumaat lepas.Indeks utama dibuka 0.85 mata lebih tinggi pada 1,427.89.Bagaimanapun, pergerakan harga di pasaran menyaksikan kaunter rugi mengatasi kaunter untung 137 berbalas 119, manakala 249 kaunter tidak berubah, 1,712 tidak diniagakan dan 13 yang lain digantung.Jumlah dagangan 162.62 juta unit bernilai RM54.07 juta.Naib Presiden Penyelidikan Ekuiti Rakuten Trade Sdn Bhd Thong Pak Leng percaya keadaan pasaran akan kekal positif, disokong antaranya oleh kemunculan semula pembelian asing dan ekonomi tempatan yang bertambah baik."Justeru, kami berpendapat kegiatan memburu saham murah akan diteruskan dengan indeks berlegar antara 1,425 dan 1,440 hari ini," katanya kepada Bernama.Beliau berkata minyak mentah Brent kekal tinggi melebihi US$81 setong dan sehubungan itu mengunjurkan kegiatan pengumpulan membabitkan saham minyak dan gas akan berlanjutan.

Dalam kalangan saham wajaran tinggi, Maybank menambah tiga sen kepada RM8.69, CIMB meningkat dua sen untuk mencatatkan harga RM5.18, Public Bank menokok satu sen kepada RM4 manakala Petronas Chemicals susut 13 sen menjadi RM7.37 dan TNB lemah lima sen kepada RM9. 18.Bagi saham aktif, Salutica mengembang 7.5 sen kepada 63 sen dan Careplus meraih setengah sen kepada 36 sen manakala Techna-X, Jade Marvel dan Tanco turun setengah sen setiap satu kepada 1.5 sen, 31 sen dan 47 sen.Di papan indeks, Indeks FBM Emas menambah 5.81 mata kepada 10,484.25, Indeks FBMT 100 memperoleh 9.68 mata kepada 10,170.72 dan Indeks FBM 70 meningkat 29.55 mata kepada 13,668.29.Sementara itu, Indeks FBM ACE turun 4.72 mata kepada 5,321.96 dan Indeks FBM Emas Syariah susut 2.53 mata kepada 10,820.13.Mengikut sektor, Indeks Perkhidmatan Kewangan meningkat 36.71 mata kepada 15,737.98, Indeks Produk dan Perkhidmatan Perindustrian turun 0.66 mata menjadi 174.09 dan Indeks Perladangan memperoleh 28.18 mata kepada 6,759.85 manakala Indeks Tenaga berkurangan 0.45 mata kepada 863.06. -BERNAMA


KUALA LUMPUR, 10 April- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM35.48 bilion manakala bagi dana Islam mudah tunai dianggarkan RM32.15 bilion.Hari ini, bank pusat akan menjalankan tender pasaran wang konvensional membabitkan sejumlah RM1 bilion selama tujuh hari dan tender Program Murabahah Komoditi (CMP) RM200 juta bertempoh 30 hari.Ia juga akan mengendalikan dua tender Qard, terdiri daripada tender RM1.3 bilion untuk jangka masa tujuh hari dan tender RM800 juta selama 15 hari.Selain itu, bank pusat akan mengadakan tiga tender repo berbalik yang terdiri daripada tender RM3.37 bilion selama 30 hari, tender RM850 juta (63 hari) dan tender RM585 juta (91 hari).BNM turut mengumumkan ketersediaan repo berbalik, perjanjian penjualan dan beli semula dan kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM38.3 bilion untuk tender semalaman konvensional dan RM28.9 bilion bagi tender semalaman Murabahah.-BERNAMA


Menjelang pengumuman data ekonomi AS: Ringgit dibuka rendah

KUALA LUMPUR, 10 April- Ringgit dibuka rendah berbanding dolar AS hari ini menjelang pengeluaran minit mesyuarat Jawatankuasa Pasaran Terbuka Persekutuan (FOMC) serta unjuran global terkini Tabung Kewangan Antarabangsa (IMF) minggu ini, kata seorang penganalisis.Pada 9 pagi, mata wang tempatan menyusut nilai kepada 4.4035/4105 berbanding dolar AS daripada kadar penutup Jumaat lepas pada 4.3995/4035.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata ketua IMF Kristalina Georgiva agak pesimis mengenai prospek ekonomi untuk lima tahun akan datang.“Menurut Georgiva, mendapatkan pertumbuhan global yang teguh masih menjadi tugas yang getir berikutan kadar faedah yang lebih tinggi dan perang yang berterusan di Ukraine.“Oleh itu, gandingan USD/MYR dijangka bergerak dalam julat yang sempit hari ini iaitu sekitar RM4.40-RM4.41,” katanya kepada Bernama.Selain itu, peserta pasaran turut menantikan data Indeks Harga Pengguna (CPI) AS yang akan dikeluarkan pada Rabu.Mohd Afzanizam berkata nilai ringgit telah meningkat sejak awal Mac dan carta teknikal menunjukkan mata wang tempatan berada dalam kedudukan terlebih beli.“Sekiranya nada Rizab Persekutuan AS beralih untuk memihak kepada pertumbuhan ekonomi, ada kemungkinan ringgit boleh terus meningkat. Jika tidak, ia akan kekal dalam julat semasa atau memperlihatkan beberapa pembetulan," katanya.

Sementara itu, ringgit diniagakan lebih tinggi berbanding sekumpulan mata wang utama tetapi tidak berubah berbanding euro pada 4.8016/8092 daripada 4.8016/8060 pada penutup Jumaat lepas.Ringgit menambah nilai berbanding yen Jepun kepada 3.3201/3259 berbanding 3.3411/3443 pada penutup Jumaat lepas dan meningkat berbanding pound Britain kepada 5.4674/4761 daripada 5.4730/4780 sebelumnya.Pada masa yang sama, ringgit diniagakan bercampur-campur berbanding mata wang Asean.Ringgit meningkat berbanding baht Thailand kepada 12.8487/8759 daripada 12.9090/9279 minggu lepas dan lebih tinggi berbanding dolar Singapura kepada 3.3062/3119 daripada 3.3079/3114 sebelumnya.Bagaimanapun, mata wang tempatan itu lebih rendah berbanding rupiah Indonesia pada 295.20/295.80 daripada 295.00/295.30 Jumaat lepas dan lemah berbanding peso Filipina pada 8.09/8.11 daripada 8.08/8.09 sebelumnya. -BERNAMA


Khazanah jual Iskandar Malaysia Studios kepada SMS

KUALA LUMPUR, 9 April - Syarikat tujuan khas milik penuh Khazanah Nasional Bhd, Granatum Ventures Sdn Bhd, melupuskan 100 peratus pegangannya dalam Iskandar Malaysia Studios Sdn Bhd (IMS) kepada Studio Management Services Sdn Bhd (SMS).Khazanah menerusi kenyataan memaklumkan, langkah itu bertujuan menarik pelaburan asing serta membawa manfaat ekonomi dan sosial kepada Malaysia.Tambahnya, kerjasama yang terjalin itu akan menyumbang kepada penggunaan studio yang lebih tinggi dalam kalangan penggiat serantau dan global."Ia sekali gus dapat menyokong ekosistem penerbitan tempatan dengan kapasiti lebih baik bagi menarik banyak penerbitan dan perkongsian saluran penerbitan kandungan."SMS dijangka meningkatkan lagi perkhidmatan yang disediakan oleh IMS kepada industri serta memudahkan kerjasama pada masa depan dan peluang penerbitan untuk Malaysia."Kerjasama dan kemasukan lebih banyak usahawan tempatan dan rakan kongsi serantau yang berkebolehan, akan memangkin pertumbuhan dan pembangunan ekosistem IMS," katanya.Khazanah kekal komited untuk mengekalkan manfaat limpahan ekonomi yang positif kepada ekonomi sosial, di samping menyelaraskan kepentingan strategiknya untuk memastikan penciptaan nilai, pembinaan kapasiti dan impak kemasyarakatan kepada negara.SMS merupakan konsortium yang diketuai pasukan pengurusan semasa Malaysia IMS, dengan kerjasama GHY Culture & Media Holding Co Ltd, Singapura dan anak syarikatnya GHY Culture & Media (Malaysia) Sdn Bhd.

(Disebalik tabir penggambaran filem Enemy Within Movie di Iskandar Malaysia Studios pada tahun 2020/FOTO Iskandar Malaysia Studio)


Ringgit alami pembetulan teknikal minggu depan

KUALA LUMPUR, 8 April- Ringgit dijangka mengalami sedikit pembetulan teknikal pada beberapa hari akan datang, diniagakan dalam julat 4.40 hingga 4.41 berbanding dolar AS, kata pakar ekonomi.Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid berkata ringgit sudah berada pada kedudukan terlebih beli berdasarkan kepada carta teknikal, yang membayangkan berkemungkinan besar beberapa pembetulan berlaku dalam tempoh terdekat.Sementara itu, laporan Penyata Gaji Bukan Ladang (NFP) dijangka menunjukkan angka lebih rendah, seolah-olah memberi bayangan bahawa Rizab Persekutuan AS (Fed) akan menghentikan sementara keputusan kenaikan kadar faedahnya pada mesyuarat Jawatankuasa Pasaran Terbuka Persekutuan pada 2-3 Mei.“Bagaimanapun, sekiranya laporan NFP lebih tinggi daripada jangkaan pasaran, terdapat kecenderungan untuk dolar AS menjadi lebih kukuh kerana Fed berkemungkinan akan terus menaikkan 25 mata asas pada bulan Mei.“Perkara yang sama juga boleh berlaku jika NFP lebih rendah daripada jangkaan. Mod penghindaran risiko akan berlaku kerana bimbang terhadap kemunculan semula kemelesetan di AS,” katanya kepada Bernama.Mohd Afzanizam berkata disebabkan mahu lebih selamat, Dolar AS boleh meningkat.

Pada asas minggu ke minggu, ringgit diniagakan lebih tinggi berbanding dolar AS kepada 4.3995/4035 daripada 4.4130/4175 yang direkodkan seminggu sebelumnya.Sementara itu, mata wang tempatan itu diniagakan kebanyakannya rendah berbanding sekumpulan mata wang utama pada minggu sebelumnya.Ia lemah berbanding pound Britain kepada 5.4730/4780 daripada 5.4580/4636 dan turun berbanding yen Jepun kepada 3.3411/3443 daripada 3.3083/3122, tetapi meningkat berbanding euro kepada 4.8016/8060 daripada 4.8036/8084.Ringgit juga diniagakan bercampur-campur berbanding mata wang Asean yang lain.Mata wang tempatan itu lebih tinggi berbanding dolar Singapura kepada 3.3079/3114 daripada 3.3185/3224 pada minggu sebelumnya dan meningkat berbanding peso Filipina kepada 8.08/8.09 daripada 8.12/8.13.Ia, bagaimanapun susut berbanding rupiah Indonesia kepada 295.00/295.30 daripada 294.20/294.70 dan jatuh berbanding baht Thailand kepada 12.9090/9279 daripada 12.9031/9220.- BERNAMA